Puutarhakone sähkökäyttöinen - Mantis-Finland\nPuutarhaihmiselle ikään tai voimiin katsomatta\np. 0400-467 265\nHUOM! Kauppa auki sopimuksen mukaan\nNYT MYÖS KOROTTOMALLA\nCategories Koneet Puutarhakone sähkökäyttöinen\nJyrsin ja rikkaruohoäes sähkökäyttöinen, tällä teet kaikki samat työt kuin polttomoottorisella paitsi pensaidenleikkuuta. Koneessa on kolme nopeutta, helppo käynnistää, painat vain start nappia.\nMantis-jyrsin/rikkaruohoäes sopii kaikkiin puutarhoihin.Mantista on helppo käyttää pienimmillä alueilla, missä suuret jyrsimet ovat yksinkertaisesti liian painavia ja vaikeasti hallittavia. Kaivaa perusteellisesti ja syvälle ja muuttaa istutusvalmiiksi mullaksi.\nÄlä aliarvioi tätä pientä energiapakkausta sen koon perusteella. Suuri koko ei aina takaa tehokasta ja perusteellista jyrsintätulosta. Taivutetut terät on suunniteltu siten, että ne leikkaavat tehokkaasti kovaakin maata sitä hienontaen.\nKäynnistä kone puutarhassasi ja tunne kuinka se työskentelee eteenpäin. Liiku itse samalla taaksepäin - tällä tavalla pakotat koneen kaivautumaan syvälle maahan. Olet kääntänyt lyhyessä ajassa suunnittelemasi istutusalueen. Käännä koko puutarha tai pelkästään alueen johon sillä hetkellä haluat istuttaa.\nUusien pensaiden ja puiden istutus käy paljon helpommin Mantiksella. Voit jyrsiä ison kuopan samalla kun sekoitat siihen lannoittet. Muutamassa minutissa luot pensaillesi ja puillesi mitä parhaimmat edellytykset hyvään kasvuun.\nRikkaruohojen kitkentään menee suunnilleen sama aika kuin puutarhassa kävelemiseen. Käännä terät kitkentäasentoon ja olet valmis kitkentään. Aja Mantis rkkaruohojen yli, tai vedä konetta taaksepäin - kuten imuroidessa. Rikkaruohot irtoavat juurineen ja sekoittuvat takaisin multaan.\nRikkaruohot varastavat ravinnon hyötykasveiltasi. Mahdotonta ei ole , että kesäkuussa haluat käyttää rikkaruohoäestä viikoittain. Saat rikkaruohot kitkettyä muutamassa minuutissa.\nVaikka puutarhatyö onkin mielekästä, siinä on kuitenkin monia rasittavia ja vaativia vaiheita. Mantis hoitaa sekä jyrsinnän että kitkennän ja sinulle jää aikaa nauttia puutarhastasi.\nSelaa tätä tuoteryhmää: Koneet


NBForum2019 myyjän silmin\n14.10.2019 Kirjoittaja: Joose Luukkanen Kategoria: Tien päältä\nNordic Business Forum oli tämänkin syksynä ohjelmassa. Vuoden 2019 teemana oli kasvu, jonka ytimessä on myynti – näin ainakin omasta mielest. Mutta olivatko puhujat samoilla linjoilla?\nRahvas aloitti keskiviikon lounaalla, VIP tai First Class -piletin ostamalla olisi saanut aloittaa jo aiemmin aamulla. Messukeskuksen ravintolat ovat auki tapahtuman ajan, ja tänäkin vuonna aasialainen toimi erinomaisesti. Kalakeitossakaan ei kuulemma ollut valittamista. Kunnolla kahvia ja vasta sitten saliin, näin hyvien sapuskojen jälkeen seminaari menee muuten torkkumiseksi!\nCostas Markides avasi päivän luokittelemalla innovaatiot eri luokkiin: inkrementaali (mitä ihmettä tämä muuten on suomeksi?) innovaatio on päivittäistä pientä parantamista, kun taas radikaali innovaatio tarkoittaa vaikkapa uuden tuotteen luomista. Herran toinen luokittelu taas jakoi innovaatiot ylläpitäviin innovaatioihin, joilla pidetään kiinni nykyisistä tuotteista, ja distruptiivisiin innovaatioihin, jotka tarkoittavat uusien liiketoimintojen luontia.\nMarkidesin setti oli erinomainen avaus päivälle, koska omassa päässä epämääräinen muotisana innovaatio tuli määritettyä perinpohjaisesti. Myös puhujaslotin sijoittaminen heti päivän alkuun oli nappivalinta, koska nyt muut innovaatioita liippaavat puheenvuorot saivat perustan jolle rakentaa. Hyvä!\nPuhujakisan voittaja Anssi Rantanen kertoi kokeilujen helppoudesta. Hän demosi asiaa rakentamalla viidessä minuutissa testisaitin, jolla uuden palvelun toimivuutta voidaan kokeilla. Esitys oli hauska, mutta aika ei riittänyt kertomaan miten kokeiluja hyödyntävä yrityskulttuuri luodaan. No, täytyyhän Brene Brownillekin jättää puhuttavaa…\nAlex Osterwaldin kulttuurikartta. Konkreettinen harjoitus Amazonin kulttuurin pohjalta päästi yleisönkin askartelemaan. KUVA: Joose Luukkanen\nJuliet Funtin whitespace meni vähän ohi. Ehkä asia oli jo liian tuttua, kun omaa työtä yrittää jäsennellä järkeviin keskeytykseltä suojattuihin slotteihin. Tai sitten esitys ei vaan ollut riittävän iskevä, tai kofeiinipitoisuus oli laskenut kahvitauon alla liian matalalle. Joka tapauksessa meni torkkumisen puolelle, sori Juliet.\nKahvitauon ja törkeän hyvän korvapuustin jälkeen Parag Khanna löi dataa tiskiin Aasian noususta. Kun slideilla on miljoonakaupunkeja joista et ole kuullutkaan, väestöpyramidi on vielä pyramidin muotoinen, ja alueen talous kasvaa keskinäisen kaupan ansiosta vaikka Trump tekisi mitä, niin alkaa väkisin miettiä mitä aasialaisille oikein möisi? Sitä pohtiessa taidan vaan tankata lisää TSLAa salkkuun, koska etuajassa starttaava Kiinan tehdas on juuri oikeassa paikassa markkinoita ajatellen (eikä Aasiassa blokata innovaatioita, vrt. EU:n rampauttama Teslan autopilotti).\nAlex Osterwalder palasi innovaatioteemaan ja antoi vinkit voittamattoman yrityksen rakentamiseen. Moneen kertaan toistetun Kodakin tarinan rinnalle nousi filmipuolen kakkosen Fujin tarina. Sen sijaan, että olisi menty alamäkeen filmikamerabisneksen kanssa, Fuji lähti mukaan meikkibisnekseen jonkun fiksun keksittyä, että filmin ikääntymistä estäviä kemikaaleja voi käyttää ihon ikääntymisen hidastamiseen. Taisi kaveri saada tuhdin palkankorotuksen!\nOmaan nakkilistaan tuli muutama juttu tästäkin. Kokeilukulttuuria pitää viedä spiikkitasolle saakka, koska kyllä B2B-myynnissäkin voi innovoida. Nyt mietin, miten kannustan myyjät kokeilemaan jotain uutta, vaikka eri lailla tekeminen tarkoittaakin myös huteja.\nToisen tankkaustauon jälkeen oli Daniel Pinkin vuoro nousta lavalle. Mies oli selvästi paremmassa vireessä kuin edelliskerralla, ja veti erittäin viihdyttävästi esityksensä ajoituksesta. Kiistattomat todisteet vetivät hiljaiseksi: 80% ihmisistä ei ole hyvällä fiiliksellä iltapäivästä. Sairaalassakin mokataan enemmän kahdentoista jälkeen kuin aamulla. Huh!\nPink näytti miten ihmisten mieliala muuttuu päivän aikana. Iltapäivän laaksoon on turha sopia mitään, eikä sinne ainakaan saa sopia lääkäriaikaa! KUVA: Joose Luukkanen\nNyt tiedän miksi kello 16 palsut menevät aina mönkään. Tein linjavedon, että yhtäkään asiakaskäyntiä, myyntiprojektin starttia, tilannekatsausta tai tsemppipalaveria myyjän kanssa ei pidetä iltapäivän puolella.\nEikä siinä vielä kaikki. Pink antoi myös mainiot ohjeet miten työtehtävät kannattaa ajoittaa oman vireystilan mukaan: analyyttinen työ kannattaa tehdä kun vireys on piikissä, ja rutiinihommat pitää säästää iltapäivän jumitunneille.\nDaniel Pink oli ykköspäivän selvä ykkönen. Jos työteho ja palaverien onnistuminen ei parane näillä vinkeillä niin paljoa, että ensi vuoden lippurahat tulee katettua, niin on pakko katsoa peiliin.\nIllan päätteeksi Henkka Hyppönen jututti Applen perustajaa Steven Wozniakia. Varsinaisia bisnesvinkkejä ei enää tässä kohtaa kuultu, mutta viihdyttävä keskustelu kuitenkin. Insinöörinmieltäni kiehtoi herran kertomukset tietokoneen suunnittelusta: tämä kaveri oikeasti tietää miten se rauta toimii. TKK:n logiikkapiirien peruskurssi palautui mieleen: muistan, kuinka hankalaa on suunnitella jo ihan peruslaskutoimituksia toteuttava piiri. Ja tämä mies on suunnitellut koko tietokoneen! Hattu pois.\nKakkospäivään lähdin avoimin mielin. Sara Blakelyltä en odottanut hirveästi aiempien kokemusten perusteella, mutta onneksi olin totaalisen väärässä: esitys oli loistava ja etenkin myynnillistä sisältöä oli runsaasti.\nEnnen yrittäjäuraa Blakely luukutti elantonsa kopiokonemyyjänä. Hän kertoi buukkauspuhelun ratkeavan ensimmäisen 30 sekunnin aikana, jolloin onnistumisen nojaa kahteen seikkaan: huumoriin ja asiakkaan etuun. Vanha kunnon WII FM löytyy myös Saran työkalupakista: ensimmäinen Spanx-diili syntyi erinomaisen, asiakkaan mielenkiinnon herättäneen avauksen ansiosta. Sara sai 15 minuutin tapaamisen, joka johti jakelusopimukseen.\nBlakelyn tarinat oman tuotteen myynnistä olivat viihdyttäviä ja kertoivat yrittäjämentaliteetista. Yrittäjä ei saa olla liian sääntöuskovainen saati traditionalisti, koska kauppa käy erinomaisesti vain silloin kun tekee erilailla kuin muut. Ja Sara teki: hän meni pokkana tavarataloon ja siirsi tuotteensa paremmalle paikalle. Anteeksi saa helpommin kuin luvan.\nMyös Blakely kannusti kokeilukulttuuriin. Moka on lahja ja nolot tilanteet kivoja. Epäonnistuminenkin määriteltiin uudelleen, se on sitä ettei edes yritä.\nSaran setti yhdessä kuvassa. Muistiinpanoja muidenkin esityksistä löytyy lisää tapahtuman verkkosivuilta. KUVA: NBForum\nKova meno jatkui myös kakkospuhujan kohdalla. Carla Harris oli päivän karismaattisin puhuja (naiset ehkä ovat eri mieltä) ja veti puheensa uskomattomalla energialla läpi. Setti oli niin hyvä, että se on oman blogitekstin arvoinen. Palaamme asiaan.\nLounastauko meni tutuissa merkeissä innovaatioähkyn välttämiseksi. Lautaselta löytyi siis jälleen maittavaa aasialaista. George Clooneyn lisäksi myös minä kastelin naisten pöksyjä, tosin toteutus oli hieman nolo: kaadoin smoothien vanhan työkaverin pöksyille ihan vaan jälleennäkemisen kunniaksi. Sori!\nTauon jälkeen kynä sauhusi, kun Donald Miller väänsi rautalangasta miten tarina kuuluu esittää jotta se vetoaa ihmisiin. Ihmistä kiinnostaa ensisijaisesti selviytyminen, eli kun tarina kertoo miten oma bisnes saadaan kasvu-uralle tai ainakin pidetään elossa, niin kuulija ei siirry kaloriensäästämismoodiin (eli lopeta kuuntelua). Asian on oltava selkeä, koska viesti menee ohi jos sitä ei heti ymmärrä. Millerin Trump -esimerkki oli päräyttävä, koska jokainen kuulija muisti heti mikä punapään slogan olikaan. Rebublikaanit osaavat homman, ja mieleen palasi Arnold Schwarzeneggerin kuvernöörikampanja, jossa hän kieltäytyi menemästä yksityiskohtiin. Keep it simple, stupid!\nOma palveluvalikoima ja tuotteistus on käytävä läpi Millerin puheiden perusteella. Jos palvelu on epämääräinen eikä sen sisältö ole täysin selvä, niin asiakas ei osta. Sama juttu kuin klassinen hilloesimerkki: jos kaupassa on liikaa eri vaihtoehtoja niin asiakas ei osta mitään.\nMillerin tarinamalli oli lyhennetty versio Sankarin matkasta. Steppejä on vähemmän ja ne on mietitty myynnin näkökulmasta. Mielenkiintoinen oivallus on asiakkaan rooli sankarina; yritys on vain oppaan roolissa. Tulipa mietittävää!\nKaksi ihmisen tärkeintä motivaatiotekijää. Donald Miller toimii kuten opettaa, ja esitys oli äärimmäisen selkeä. KUVA: Joose Luukkanen\nMillerin jälkeen vuorossa oli Randi Zuckenberg, jonka rooliksi osui olla seminaarin kiintiönainen. Puhe alkoi selittelyllä miksi hän on täällä veljensä sijaan, eikä sillisalaatin seasta löytynyt minkäänlaista pihviä. Kuulijalle jäi epäselväksi mitä rouva oikein on tehnyt ja mistä hän on tänään puhumassa. Onneksi täysiä huteja ei tänä vuonna ollut kuin tämä yksi.\nGeorge Clooneyn suhteen minulla ei ollut sen suurempia odotuksia, toisin kuin seminaarin useimmilla naisvierailla. Herran haastattelu oli ihan kivaa kuunneltavaa kun itsekin tykkään jekuista (sain hyviä ideoita, varokaa vaan), mutta ei se sitä ollut mitä luvattiin. Keskustelu polveili välillä pahastikin sivuraiteille, joten eikä luvatusta tarinankerronnasta tai brändäyksestä puhuttu lainkaan. Kyllä tämän silti kuunteli, ja aika moni piti. Hyvä puhujavalinta jos ei muuta niin lipunmyynnin kannalta!\nClooneyn mukana poistui osa vieraista, vaikka vielä yksi mainio puhuja oli luvassa. Brene Brown puhui rohkeudesta, joka johtamisessa tarkoittaa tarttumista ikäviin asioihin heti ne havaittuaan. Moni jättää ongelmat muhimaan pinnan alle, ja kuvittelee niiden ratkeavan itsestään. Eivät ne ratkea.\nOngelmien välttely johtuu johtajan pelosta mennä epämukavaan tilanteeseen. Mitä jos alainen suuttuu? Mitä jos se ei kestä kritiikkiä ja ottaa loparit? Mitä jos se väittää vastaan? Ja onko tämä oikea ongelma vai keksinkö itse sen?\nSuoruus on välittämistä. Kun kertoo asiat kiertelemättä, niin epävarmuus väistyy. Alainen tietää mistä kenkä puristaa ja toivon mukaan muuttaa toimintaansa haluttuun suuntaan. Itse pitäisi vielä tiukemmin antaa palautetta myös toimeksiantajien suuntaan, mikäli he eivät hoida omaa osuuttaan myyntiprosessissa. Asiakas ei ole aina oikeassa.\nJostain syytä iltapäivän sippi tuli vasta kotimatkalla autossa. Brenen puhe jäi siksi harmillisen lyhyeksi, ja häntä olisi kuunnellut mieluusti toisenkin tunnin. Myös tähän puheenvuoroon palataan oman blogautuksen muodossa syksyn kuluessa, koska juttua jäi muhimaan enemmänkin.\nParas seminaaripulla aikoihin: kasvua tuli ainakin vyötärölle! Saataisiinkohan ensi vuoden seminaariin uusi fitness-osasto, jossa Arskan johdolla väännetään eturivissä crosstraineria puheiden ajan ja ruuaksi on rahkaa? KUVA: Joose Luukkanen\nLopputulema: pakko tulla myös ensi vuonna\nKokonaisuutena päivät olivat sen verran hyvät, että kotiinlähtiessä lippu ensi vuodelle oli jo ostettuna. Myyjänä arvostin ostamisen helppoutta: vastaa tekstariin ja lippu on sinun. Onneksi First Class kuljetukset toteutetaan Skodalla, niin selviää halvemmalla VIP-lipulla! 😀\nEnsi vuodesta odotan paljon. Kovin nimi on Ryan Holiday, jonka kirjat ja blogit ovat vieneet minut stooalaisuuden vaikuttavaan maailmaan. Viiden vuoden tauon jälkeen puhujaksi palaa Arnold Schwarzenegger, jonka erinomainen elämäkerta kannattaa lukea jos se vielä on tekemättä. Kolmas kova esiintyjä on markkinoinnin guru Seth Godin, jota en vielä olekaan vielä nähnyt livenä. Isot pojat kertovat myös muuan Hararin olevan kova nimi.\nYhteenvetona tapahtuma saa taas erinomaisen arvosanan. Hyviä puhujia, hyviä tapaamisia ja hyviä ideoita oli kaikkia riittävästi. Ensi vuonna nähdään!\nJulkaistu: Tien päältäMerkitty avainsanoilla Alex Osterwalder, Anssi Rantanen, Brene Brown, Carla Harris, Costas Markides, Daniel Pink, Donald Miller, George Clooney, Juliet Funt, NBForum, NBForum2019, Parag Khanna, Randi Zuckenberg, Sara Blakely\nMyyntityön organisointi osa 4: Asiakkaiden hoitaminen\nMyyntityön organisointi osa 3: Clousaus\nCopyright © 2022 Huippumyynti. Kaikki oikeudet pidätetään.


MANGO ja QUATTROVELO - Sivu 15 - nojapyöräfoorumi.fi\nViestiKirjoittaja VeloWagoner » 22 Touko 2019, 23:26\nHuikeita Jere! Oot kyllä tehnyt hirmuisen työn editoimisessa. Kiitos!\nKinnereiden hakumatka oli kyllä erinomaisen onnistunut. Jäi hieno muisto ja nämä videot palauttaa muistiin paljon.\nViestiKirjoittaja PW » 23 Touko 2019, 09:00\nMonenmoista kevyenliikenteenväylää vai pitäskö sanoo kapeanliikenteenväylää\nViestiKirjoittaja VeloWagoner » 23 Touko 2019, 13:40\nPW kirjoitti: Monenmoista kevyenliikenteenväylää vai pitäskö sanoo kapeanliikenteenväylää\nNavigaatioapsimme heitti meidät välillä ihan hassuihin paikkoihin (esim pellolle jossa kivenmurikkapolku) tai sitten hienolle poluille joita ei olisi miltään paperikartalta löytänyt, kuten videon 5/6 joenvarsipolun joka seurasi pientä jokea pitkään postikorttimaisemissa.\nViestiKirjoittaja takakeno » 28 Kesä 2019, 09:05\nUusi kamera Gopro 7 käytössä ja vaakatasossa kääntyvä kamerakiinnitys.\nÄänipuolella on myös vähän parannusta.\nItse ajoin 356 km ja ehdin olla radalla n. 12 tuntia.\nViestiKirjoittaja jori » 28 Kesä 2019, 10:08\ntakakeno kirjoitti: Video Juhannuspolkaisusta.\nHyvä video! Varsinkin musiikkivalinnat olivat hauskat.\nViestiKirjoittaja tm » 28 Kesä 2019, 18:53\njori kirjoitti: Hyvä video! Varsinkin musiikkivalinnat olivat hauskat.\nJoo, sopivan leppoisaa musiikkia leppoisan tapahtuman videolla .\nViestiKirjoittaja jori » 29 Kesä 2019, 10:14\nVasta tämä kommentti herätti huomaamaan, että minähän olin katsellut tuon videon 1,5-kertaisella nopeudella, jolla tavallisesti katselen youtube-videoita. Joo, onhan tuo rauhallisen kuuloista normaalilla nopeudella, mutta siltikin musiikkivalinnat sopivat alussa käynnistyvän hitaan takaa-ajon tunnelmaan. Valitettavasti takaa-ajo jäi kesken, eikä selvinnyt, saitko karkulaisen kiinni.\nViestiKirjoittaja takakeno » 13 Heinä 2019, 21:06\nQuattrovelo on ollut erittäin käytännöllinen pyörä ja paras omaan käyttööni.\nMielestäni pitää pystyä kuljettamaan tietokone tai kylmälaukku ja samalla voida silti käydä ruokakaupassa.\nLisäksi sateella ei kastu ja näkee hyvin eteensä.\nJousitus on myös riittävän mukava.\nQW on myös nopeampi kuin Mango.\nNo, toki velomobiilin sälyttäminen ja kuljettaminen on joskus vähän hankalaa.\nEturenkaat Shreddat kesti sitten vain 3100 km ajoa.\nSuoraan kulkee, vaikka toinen eturengas oli täysin tyhjä.\nTakarenkaat kestää paljon paremmin.\nRata-ajo Alastarolla toki lisäsi kulumaa.\nPitäisikö kestää silti pitempään ?\nTilasin 6 kpl Trykereitä 406-40, kun hintalaatu/leveys -suhde on kohtuu hyvä (n. 19 € kpl).\nEn halunnut maksaa renkaista lähes 50 € kpl.\n6 kpl voi kuulostaa paljolta, mutta sen verran niitä ehkä menee kesässä.\nViestiKirjoittaja Puusilmä » 13 Heinä 2019, 21:25\nViestiKirjoittaja jori » 13 Heinä 2019, 21:41\nKyllä pitää renkaan kestää enemmän kuin reilu 3000 km. Jos takarenkaat kestävät paremmin ja ovat samaa mallia, on aivan ilmeistä, että pyöräsi aurauskulmat ovat vinksallaan.\nViestiKirjoittaja takakeno » 13 Heinä 2019, 22:58\nPitää tarkistaa kulmat.\nMangossa kesti samanlaiset renkaat pitempään,\nmutta siinä ne oli kallistettu ja pystyi vaihtamaan kerran puolelta toiselle.\nPystyi siis kuluttamaan molemmat reunat.\nSaattaa olla vähän aurauksen puolella.\nViestiKirjoittaja takakeno » 27 Heinä 2019, 17:31\n35 min video hienosta Ecotripistä.\nOlisi varmaan pitänyt laittaa kahteen osaan.\nParas kuvan laatu ei ole heti käytettävissä latauksen jälkeen.\nViestiKirjoittaja takakeno » 30 Heinä 2019, 11:37\nIso huoltoaukko, kun poistaa jalka-aukkojen kehyksen.\nLaitettu 2 kerrosta 200 g hiilikuitua ja epoksia.\nOranssi teippi ja tasoitettu.\nTokmannilta 8 € spray-maalia. Oranssi näyttää ihan samalta kuin teippi.\nViestiKirjoittaja Saukki » 30 Heinä 2019, 15:56\nSiitähän tuli hyvän näköinen.\nViestiKirjoittaja Härski » 30 Heinä 2019, 16:23


Hirnakan torppa: tammikuuta 2021\nJos nyt lähtisin Pacosin mäeltä kiipeämään campolle eli maaseudulle Mijaksen kukkuloiden suuntaan suosittua ulkoilupolkua pitkin, näkisin varmaankin paljon esikoita, vaaleanpunaisia kukkapilviä mantelipuiden latvuksissa ja keltaisena ryöppyäviä mimosoita.\nKoska sinne ei nyt ole tilaisuutta lähteä tallustelemaan, keräsin tähän postaukseen muutaman kuvan. Kerronpa samalla satunnaisessa järjestyksessä millaisia puuhasteluja pikkuinen puutarha teettää, sitten kun sinne taas pääsee. Huoltokäynnin aika olisi ehdottomasti aivan lähiviikkoina, ennen kuumimman kesäkauden alkua.\nVaikka täälläkin päivän valoisa aika lisääntyy hurjaa vauhtia, minun mieleni ja sieluni kaipaa aurinkoa ja lämpöä. Tässä maailman ajassa matkustuskynnys on ennennäkemättömän korkea ja sekin on uutta. Joskus oli aika jolloin matkustamisen suurin este oli rahapula, sitten aikataulut eivät suosineet ja nyt kun olisi periaatteessa melko helppoa sumplia arjen sujuminen ettäämmältäkin, ei ole muuten soveliasta reissata. Ilmakehä kiittää kun koneet pysyvät maassa ja turistikohteiden herkkä ja valitettavan ryöstöviljelty luonto on saanut kaipaamaansa toipumisaikaa.\nToisaalta kiinni pantu maailma ja pannaan pistetty turismi näkyy äkkiä alueiden elinkeinossa ja paikallisten matkailusta elantonsa saavien ihmisten ja yritysten toimeentulossa.\nTalo sijaitsee korkealla kukkulalla, naapurin porttiin päättyvän pihakadun varrella. Katu on lyhyt ja reisilihaksia kiduttavan jyrkkä kujanen, jonka varrella on muutama erillistalo ja lyhyt pätkä rivitaloa. Kaikki on rakennettu maaston muotojen mukaan ja korkeuserot ovat sanalla sanoen hengästyttäviä. Tietää kiipeävänsä. Jokainen tonttineliömetri on käytetty huolella.\nTakapiha on muurien rajaama. Molemmilla sivuilla on naapurin pihat. Suoraan edessä muurin takana on jyrkkä pudotus alapuolella olevan taloyhtiön uima-allasalueelle, arvioisin seinämän olevan 15-20 metrinen. Siksi muurin lisäksi siinä on vielä (hirveän ruma) verkkoaita turvana. Olen jo oppinut katsomaan ilta-aurinkoa verkon 'ohi', maaseudun kukkulat ja kauempana siintävä vuoristomaisema on kaunis. Auringon laskettua Mijas Pueblon valot tuikkivat vuoren rinteellä helminauhana.\nTalvella vuorilta päin puhaltava tuuli on kamalan kylmä ja kuiva ja se repii auki jääneet markiisit riekaleiksi parissa vuodessa.\nMuuria pitää säännöllisin välein huoltaa. Pisin pätkä (juuri se vuorille aukeava) on juuri huoltomaalattu mutta toisen naapurin puoleinen muuri vaatii enemmän kunnostusta. Parasta olisi kuoria tiilten päältä kaikki rappaukset pois, tasoittaa ja rapata uudelleen ja vetää kunnon maali. Luulen kuitenkin, että peruskorjaus saa odottaa ja muuria vain tasoitellaan ja maalataan. Toisen naapurin puoleisen muurin edessä on jokin tiheäkasvuinen pensasaita, se ei vaadi toistaiseksi muita toimenpiteitä kuin tasausleikkausta.\nTakapihalla on mandariinipuu, muurin ja verkkoaidan välisellä maakaistaleella viikunapuu. Molemmat tekevät satoa kiitettävästi. Huoltoa ne eivät juurikaan kaipaa, pudokkaiden keräily on ehkä suurin homma. Pihan automaattinen ajastettu kastelujärjestelmä pitää ne hengissä silloin kun taivaalta ei vettä tule.\nHuoltohommia vaativan muurin vieressä on vanha sitruunapuu jossa on aina sekä kukkia, että eri kypsymisvaiheessa olevia sitruunoita. Yksi ihanimpia asioita on lämpimässä illassa leijuva sitruunankukan huumaava tuoksu. Seuraavassa kuvassa yksi monista sitruunapuun harvennushakkuista. Tämä näky nousee usein mieleeni kun yritän etsiä elonmerkkejä täällä kotona kituvasta sitruksesta.\nSaimme äskettäin naapurin pojalta viestiä, tammikuun myrsky rojautti etupihalla eli kadunpuoleisella osalla kasvaneen bougainvillean irti ja autohan siinä tietysti parkkipaikallaan osuman otti.\nEtupihalla ei ole muuta kuin parkkipaikka, portti ja portaikko, talon pääovi on kadulta katsottuna talon toisessa kerroksessa, seitsemäntoista porrasaskelmaa on kiivettävä sinne päästäkseen. Talon edessä kasvaa pienellä täyttömaalla johanneksen leipäpuu jota on saksittava säännöllisin väliajoin mikäli haluaa nähdä puun latvuksen lisäksi pienen siivun välimerta.\nTällä pienellä pläntillä on lisäksi ihmeen hyvinvoiva hibiscus. Minä laittaisin mielelläni tämän etupuolen alueen laatoille ja ehkä jonkun kasvin ruukkuihin. Talon alla oleviin varastotiloihin mennään hyvin epäkäytännöllisesti tämän 'joutomaan' kautta. Ei mikään kaunis sisääntulo nykyisellään.\nNäkymä bougainvillean hätäkiinnityksestä.\nNiin kaunis kuin bougainvillea onkin, se on suoraan sanottuna melko katala kaveri. Pitkät oksat ovat kuin piikkisiä ruoskia, niissä on ihan oikeasti monisenttisiä piikkejä. Tämä yksilö on kasvattanut todella paksun, puumaisen rungon ja sitä on pakko sahaamalla sahata ja jykevillä saksilla leikkoa siivommaksi. Sitä ei oikein tohdi päästää kiipeilemään kattotiilien sekaan.\nOn se kaikesta huolimatta niin ihana ja ehdottomasti olennainen osa välimerellistä kasvistoa.\nMinusta on valtavan ihanaa tutustua paikallisiin puutarhamyymälöihin, Viveroksiin. Niitä on seudulla paljon ja valikoima näin pohjoismaisin silmin katsottuna huikea. Hintataso naurettavan halpa. Toki isot palmut ja satoikäiset oliivipuut ovat hinnoissaan, niinkuin pitääkin.\nOn aina yhtä ihanaa kuljeskella myymälöissä ja ihmetellä näkemäänsä. Esillepanoihin on yleensä panostettu huolella ja henkilökunta pitää paikat siistinä ja kasvit huippukunnossa\nPuhelimeni muistiossa on ihan oma sivunsa välimeren kasveille, osa on sellaisia joita koetan tilaisuuden tullen tuoda matkamuistona kotiin ja pitää täällä hengissä. Osa on sellaisia joita olisi kiva kokeilla talolla. Muun muassa naapurin puutarha-aidan takaa iltaisin tuoksuva tuoksunuijakukka Cestrum nocturnum, tuttavallisemmin Dama de noche joka pääsee ostoskärryyn heti kun sellaisen löydän. Minulla on sille mielessä mukava paikkakin takapihan muurin nurkasta. Ja yhden taimen tuon kyllä Suomeen, pakko kokeilla menestymistä täysin väärällä vyöhykkeellä.\nYleensä olemme yhtään pidemmän oleskelun alussa hakeneet viverokselta lastin kukkia ja yrttejä. Autoon saa lastata multaa ja kasveja tolkuttomat määrät ja kassalla korttia on vingutettu vain parilla kympillä.\nTakapihan pitkällä muurilla on keraamisia ruukkuja joihin laitetaan aina jotain värikästä ja rönsyävää.\nMikäli minä saisin päättää, laittaisin ruukut mieluummin maahan tai eri muotoisia ryhmiksi muurin harjalle mutta nyt ne ovat kiinni muurissa enkä lähde asiaa muuttamaan.\nVaikka mieleni miten tekisi, en lähde mestaroimaan pihaa enkä istutuksia, sisustusta enkä muutakaan. On ihan tarpeeksi tylsää jättää hyvinvoivat ja kukoistavat kukka- ja yrtti-istutukset jälkeensä ja tietää, että talolle seuraavaksi menevät eivät uhraa ajatustakaan niiden hoitamiselle. Istutushommat aloitan aina kippamalla edelliset istutukset maanparannusaineeksi pihan kasveille.\nOmaksi ilokseni laitan sen minkä laitan ja kiinteistön huolto on muiden vastuulla.\nLyijykukka on ilahduttavan yheinen muureilta ja aidoilta alas ryöppyävä kasvi. Nappasin kerran pienen taimen matkamuistoksi ja ihme kyllä se on pysynyt hengissä, kasvanut ja kukkinut myös täällä kylmässä pohjolassa. Ensi kesänä vien sen suotuisalla jaksolla kasvihuoneelle siivottavaksi, uudelleen istutettavaksi ja muutenkin nauttimaan elämästään. Kiitokseksi ihanuudestaan ja sitkeydestään.\nHibiscus on toinen 'taviskasvi', niitä pidetään yleisesti ihan pensasaitakasveina. Kaupungin ja taloyhtiöiden puutarhurit veistelevät niistä hyvinkin määrämittaisia kuutioita ja tasasivuisia vihermuureja. Talon pihalla kasvaa kaksi punaista hibiscusta. Matkamuistolistallani on kerrottu kukkainen lohenpunainen taimi ja sen pakkaan laukkuun heti kun kohdalle osuu.\nPalmuja ei oikein suosita tavallisten talojen pihoilla. Tuttavan puheista käsitin, että niissä saattaa pesiä aikamoisia rottayhdyskuntia eikä semmoisia kukaan pihalleen vasiten haali.\nToinen palmuissa viihtyvä 'haittalaji' on pieni vihreä papukaija, munkkiaratti. Ne ovat rantakadun varren palmuissa todellinen rääkyvä riesa ja nyt tuttu rääkyminen kaikuu Pacosin rinteilläkin.\nTakapihalla on pieni nurmialue jonka leikkaamiseen menee vähemmän aikaa kuin koneen varastosta raahaamiseen ja käyntiin manaamiseen. Silloin kun talolla ei ole ketään, nurmikon leikkauksesta maksetaan paikalliselle tekijälle, viime aikoina naapurin teini-ikäinen poika on homman hoitanut.\nNurmikoksi kutsuttu kasvi on mielestäni enemmänkin jotain maanpeitekasvia joka leviää kiemurtelemalla maan pinnalla, ei se minun mielestäni juurru oikeastaan ollenkaan.\nTunnen ja tunnistan muutenkin ihan tosi huonosti välimeren alueen kasveja ja olenkin säännöllisen epäsäännöllisesti jahdannut divareista loppuunmyytyä opusta välimeren kasveista.\nTalon portaikkopäädyn tasanteella, sitruunapuun siimeksessä kasvaa valtava rahapuu. Siis se meille huonekasvina tuttu tapaus. Se saa vettä automaattikastelun avulla ja kun talon ilmastointi on päällä, tippuveden poistoputki on suunnattu suoraan rahapuun niskaan. On aina hauska seurata sen lehtien pullistumista kun tippuvesi alkaa elvyttää.\nPuutarhatonttuna siellä on Rusina -niminen kissa. Se on suunnilleen parikymppinen rescuekissa. Rusina tietää talot joista ruokaa saa ja löytyy paikalle heti kun portti saapumispäivänämme kolahtaa. Joskus sen mukana kulki keltainen laiha kolli, ilmeisesti se oli Rusinan pentu ajalta ennen sterilointia. Rusina päätyi kadunpätkän kimppakissaksi anopin ja hänen ystävättärensä toimesta. Nyt heistä kukaan ei enää taloillaan pääse käymään joten Rusinan hoitovastuu on meidän satunnaisten kävijöiden vastuulla.\nOsa ruokkii osa ei. Turha varmaan sanoa, että silloin kun me olemme talolla, Rusina saa emännöidä kissojen illalliskutsuja ja porukkaa on paikalla useampikin viiksiniekka.\nEdellisissä kuvissa etupuolen sisäänkäynnin parveke juuri saavuttuamme. Johanneksen leipäpuu oli koronakeväänä hieman villiintynyt ja tulikin heti parturoiduksi. Se tukkii tehokkaasti maiseman vastapäisen kukkulan talojen ohi merelle. Olen tuonut siitä siemeniä kotiin ja yrittänyt niitä idättää, toistaiseksi aivan turhaan.\nOlen joskus sanonut, että tärkein puutarhatyökalu talolla on sakset, sellaiset järeät oksasakset. Pitäisi viedä sinne joskus mukana kunnolliset oranssivartiset.\nOlisipa mukava päästä sinne taas kohentelemaan paikkoja, tekemistä olisi paljon.\nMukavaa helmikuun alkua, missä lienetkin!\non tammikuuta 31, 2021 12 kommenttia:\nJupinaa ja osaamisen iloa kinosten keskeltä\nJos olisin oikein innokas talvilajien harrastaja, eläisin nyt vuoden ihaninta aikaa.\nMutta kun mielenkiinnon kohteet ovat tällä hetkellä koko ajan paksunevan lumipeitteen alla, ei tämä käsillä oleva vuodenaika juurikaan juhlamieltä nostata.\nParasta talvessa ovat aurinkoiset päivät jolloin puhdas lumi kimmeltää ja pakkaslukemat pysyvät siedettävinä. Koirat ainakin pysyvät puhtaina ja matot saa nakata puhtaaseen lumeen tuulettumaan.\nMinun puolestani talvi saisi vähitellen kääntyä kevääseen ja penkat vajua. Mutta pakkohan se on Lassin tanssia kun on tahti annettu, hangessa tarvotaan ainakin maaliskuun loppupuolelle saakka. Luonto tarvitsee leponsa ja se sille on suotava. Elettävä se on tämäkin jakso, joten turha nillittää enempää. Tänä talvena ei tarvitse huolehtia hevosten sulasta juomavedestä eikä pukata lantakärryjä umpeen tuiskunneella lantapolulla.\nKun opiskelun lomassa alkaa tuntua, ettei veri kierrä vintille saakka ja kroppa huutaa happea, kipaisen spanieliduon kanssa ulos. Pihalla on kiva tutkailla nukkuvaa puutarhaa ja bongailla lumessa tarponeiden otusten jälkiä. Oravatkin alkavat loikkia metsästä pihalle ja hangella on aina jonkun hyppelihiiren pienet jäljet. Tirppojen ruokintapaikoilla käy ihan mahdottomasti porukkaa, uusimpana vieraana punavatsainen käpytikka.\nMinusta tuntuu, että käyttämättömänä (kunnostusta odotteleva) viimeiset kymmenen vuotta ollut maakellari on varsin suosittu yömaja monellekin pikkueläjälle. Noista 'ilmanvaihtotötteröistä' singahtelee säännöllisin ajoin ulos ja sisään pikkulintuja ja lumella on suorastaan polkuna hiirten jälkiä. Onneksi kissat eivät ole tajunneet millainen aarreaitta niillä olisi ihan käpälien ulottuvilla.\nTai voi olla, että ne tietävätkin mutta ovat aivan liian laiskoja ja hyvinsyöneitä, etteivät välitä lähteä hangessa tarpomaan. Latzit saa helpommalla ja hengästymättä.\nNäinä talven pysähtyneinä viikkoina ajatus vilistää turhankin lennokkaana kohti kevättä ja kesää. Koska edessä on mitä ilmeisimmin jälleen yksi kotitorpalla tiiviisti vietetty kesä, se tietää paljon piha-aktiviteetteja. Niitä kehkeytyy juuri näinä viikkoina aivan melkein huomaamatta *tirsk*\nNyt on aivan liian paljon siemen- ja juurakkohoukutuksia puutarha-alan nettikaupoissa, aivan liian innostavia blogipostauksia ja hyvin paljon aikaa googletella kasvituttavuuksia. Kun tässä vaiheessa muistaisi vähän himmailla ja jurnuttaa käsijarru päällä, ei olisi kesäkuussa kasvihuone tukossa no kyllä mä vielä tuota haluan kokeilla -yritelmistä. Ihan kuin tomaatit, chilit ja basilikat eivät riittäisi työllistämään. Ei riitä. Pitää olla ainakin kolmekymmentä erilaista daaliaa, tuoksuherneet ja muut kesäkukat. Hyötykasvien lisäksi. Plus kaikki suuren innostuksen munakoisokokeilut sun muut. Siemenperunat! Istukassipulit! Heräteostokset!\nJa kas kun päästään toukokuun loppupuolelle, purkkiarmeija karttuu yhä kiihtyvällä tahdilla.\nPuuvartisia ja perennaruukkuja ilmestyy vaivihkaa kasvihuoneen eteläseinustalle kun niin moni talvella bongatuista herkuista jotenkin päätyy sinne odottelemaan istutusta. Rahtifirmat kuskaavat talven kähmyssä tilattuja (ja jo unohtumaan päässeitä) toimituksia.\nSitten alkaa istutuspaikkojen pohdinta ja ruukkujen kanssa pihalla vaeltelu. Siirtelen purkkeja paikasta toiseen, pohdin valoa ja kulkuväyliä ja talvista lumen määrää havittelemallani paikalla. Kaiken lisäksi on otettava huomioon ruohonleikkuun sujuvuus ja jätettävä ajoväylää isolle koneelle. Yleensä päädyn laajentamaan jo olemassaolevia alueita tai yhdistämällä kaksi riittävän lähekkäin olevaa aluetta yhdeksi pitkäksi. Nimitän tätä ruohonleikkuualan vähentämisen taktiikaksi, sillä menetelmällä olen myynyt idean monestakin laajennuksesta Iso-J:lle.\nJuuri nyt mielessä kihelmöivät ajatukset ja visiot kärhökaarista niitä yhdistävine polkuineen, ruukkuvaahteroista ja muista pienistä ruukkupuista, kirsikkaluumuista, humalasaloista ja oi, vaikka mistä ihanasta! Tulitunnelmointipaikka vanhan savusaunan raunioille, vinttikaivo unohtuneelle lähteelle, vaikka mitä!\nNoh, taivaalta tippuu hissuksiin pulleita lumihiutaleita ja puut ovat parin päivän plussakelien jälkeen saaneet jo kauniin lumikuorrutuksensa takaisin. Talon nurkalla vahtiva irlanninkataja hautautuu yhä paksumman tykkylumen alle ja vaatii heti huomenna pelastusravistelua. Että jäitä hattuun Hirnakka, nyt on talvi. Tammikuukin vielä.\nOlkoon vaan vaikka miten talvi, saahan sitä jo vähän ennakkoon mehustella tulevaa kesää.\nTälle viikolle on mahtunut jo yksi kevätlukukautta huomattavasti helpottava työvoitto. Sain nimittäin kuluvan lukukauden pakollisen lääkelaskukokeen ykkösellä maaliin eikä siis tarvitse hermoilla uusintakokeiden kanssa. Yllättävän helppoa ja iloista oli laskeminen. Tiputusnopeus oli helppo nakki selvittää. Kaasulasku meni otsaa rypistelemättä ja liuoslaskukin loksahti oikeaan lopputulokseen ja ne muutkin, kaikki oikein piti olla ja olikin, 5/5 eli 100%.\nSe on kyllä ihan totta, mitä sanotaan lasten matematiikkainnostuksen tukahtumisesta. Ihan pienenä sitä innoissaan laskee kertotauluja ja jakolaskuja, oppii uutta ja on innoissaan. Sitten kun tulee joku tarkempaa miettimistä vaativa asia eteen, into yleensä lakkaa ja ihminen alkaa pitää itseään hitaana ja vähän tyhmänä joka ei vaan tajuu matikkaa. Luokan luontaiset matikkapäät vievät osaamisellaan opettajan huomion ja itse jää puremaan lyijykynän päätä. Siitä alkaa monella lapsella innostuksen alamäki.\nNäissä opinnoissa oli pakko laskea ja treenata niin pitkään, että verrannon kaava jostain huuruisilta lukiovuosilta palasi päähän. Ensin luku äksän vasemmalle ja sitten oikealle puolelle, sitten jaetaan ja ta-daa, x = ratkaistu. Nyt on taas kivaa laskea laskuja ja etenkin ymmärtää mitä laskee ja millä tavoin lopputulokseen pääsee varmimmin. X = oppimisen ilo.\nEhkäpä minä löydän tästä talvestakin sen ansaitseman ilon. Juuri nyt on opinnoissa varsin tiivis tahti, kohta alkaa tenttisesonki ja silloin ei kyllä roikuta eurobulbin tai pionikauppiaiden nettisivuilla. Hirmuinen tenttipaketti sisätaudeista ja neurologiasta odottaa yliopiston puolella ja viime vuodesta viisastuneena aloitan luentojen kuuntelun ajoissa.\nEli seuraavat viikot minä ihan vaan kiltisti katselen lumista maisemaa ja keskityn opintoihin, ihastelen amarylliksiä. Hiihtolomalla ei matkusteta, joten silloin voi vähän kylvöjuttuja puuhata, ihan vähän vaan.\nVoihan se olla, että itsehillintäkin jalostuu piirun verran lujemmaksi.\nPysy terveenä ja voi hyvin, missä lienetkin.\non tammikuuta 26, 2021 18 kommenttia:\nElämä jatkuu ja palailee hissuksiin omille raiteilleen.\nOmiin päivärutiineihini Peetun äkillinen ja yllättävä poismeno ei juurikaan vaikuta, sillä Peetu asui viikot Perikunnan vanhimman kanssa citykoirana ja piipahti täällä landella vain viikonloppuisin. Mutta voi hyvä ihme sentään, kuinka syvältä ja kipeästi pikkukoiran lähtö kuitenkin kouraisee!\nKaikista talleilla tapaamistani häirikkörusseleista huolimatta meillekin tuli 2012 syksyllä russeli ja miten mainion kaverin Peetusta saimmekaan, ei voi toivoa asiallisempaa pikkukoiraa. Eihän Peetu ikinä tullutkaan Nassen suuria saappaita täyttämään, tasavertaisena se rinnalla partioi ja jätti aivan yhtä valtavan ikävän.\nTuntuu ihan kummalliselta, että hupsu ja vähän hessuhopomainen Leffe on nyt talon vanhin koira ja kevytkenkäinen tuulihattu Muikkeli siinä rinnalla pitää Torpan koiranvirkaa hallussaan. Minulla on ollut terrieri vuodesta 1985 lähtien (muutama koiraton eli ankea vuosi mahtui väliin) ja nyt elämä jatkuu spanielisaattuessa, niin ne ajat muuttuu.\nOpiskelut jatkuvat jo tutuksi tulleella intensiteetillä. Tällä nyt alkaneella toisella ja kolmannella lukukaudella vietän kaikkinensa 13 viikkoa erilaisissa harjoitteluissa. Niiden lisäksi teoriaopinnot tentteineen ja muine tehtävineen pitävät ihmisen kiireisenä.\nEn kuitenkaan valita, en vähääkään, sillä tämä on juuri sellaista tekemistä jolla on selkeä päämäärä ja jota olen kaivannut onneksi jo taakse jääneiden sairastelujen ja muiden ankeuksien täyttäminä vuosina. Ne olivat pitkiä päiviä, viikkoja ja kuukausia joita ei ole ikävä.\nUlkona talvi etenee ja lumipeite paksuuntuu. Hiutaleen kuvia näkyy sääennusteissa ja kun ikkunasta katsoo, lunta hiutaloi sielläkin. Viimeisen vuorokauden aikana sitä on tullut vajaat 10 senttiä, kevyttä huttua jota on helppo lykätä pihan kulkuväyliltä pois.\nPakkaslukemat ovat maltillisesti -5 ... -8° välillä ja ainakaan lähiaikoina ei näy mitään muutosta olevan tulossa.\nNe edelliset pakkaset jotka kävivät kolmessakympissä, varmastikin kopaisivat myös tallin kylmällä käytävällä talvehtineita kasveja. Jos oikein kehnosti kävi, myös daalian juurakoissa, sinisarjoissa ja parissa muussa kävi kato. Varaudun helmikuussa naputtelemaan tilausta ainakin paikkokasvien osalta. Puutarha-alan nettikaupat ovat keväällä hyvin viekoittelevia paikkoja.\nTorpan sisätiloissa saan ihastella viimeisiä kukkaan ehtineitä ja kukintaa vasta suunnittelevia amarylliksiä. Nämä ovat ehdottomasti niin kivoja lajikkeita, että koetan pitää sipulit elinvoimaisina ja saada ne kukkimaan uudelleen.\nAmaryllis on ihana talven kukka, näitä jaksan ihastella pitkälle kevääseen. Kyllähän talven kuukausia piristävät myös tulppaanit, mutta nämä ovat jotenkin aivan omaa (jaloa ja ylempää) luokkaansa. Harmi vaan, että myynnissä ei oikein ole kauniita vaaleampia sävyjä, sellaisia aprikoosin ja kerman kalpeita sävyja. Vielä jos jostain saisin oikein vanhan ajan maatiaisamarylliksen sipulin, olisin hyvinkin onnellinen.\nOlen opiskelujen väliaikoina pohdiskellut puolivakavissani ensi kevään ja kesän pihasuunnitelmia.\nPuolivakavissani siksi, että tiedän suunnitelmien muuttuvan (yleensä laajenevan) hommien edetessä. Mitään ei kannata betonoida, ennemminkin varautua yllätyksiin.\nMeillä oli suunnitelmissa takapihan terassin rakentaminen ja saunarempassa päteväksi todettu timpurikin hommaan jo varattu. Sitten joku muisti kaupungin viemäröintisuunnitelmat. Vaikka sillä rintamalla on ollut hiljaista kaikki nämä vuodet, se tuskin tarkoittaa suunnitelmien peruuntumista. Kunhan viemäröintiosastolla havahdutaan keskeneräisiin hankkeisiin, he varmaan puhaltavat pölyt myös meidän kylämme suunnitelmista ja ryhtyvät hommiin.\nOlisi aivan pahuksen ärsyttävää jos hieno terassi pitäisi purkaa kaivurin tieltä, mahdollisesti jo seuraavana vuotena.\nViemäristä viis, meillä hosutaan tulevana kesänä ainakin kivihommissa. Kasvihuoneella talvehtii lavalla tiiliä jotka on varattu kasvihuoneen etupihan (ja pitkien sivujen) kiveämiseen. Niistä voipi sitten keväällä aloitella. Jahka tiilet on maahan aseteltu, laattahommia on piharakennuksen edustallakin, kahdella lavalla.\nRatsastuskentän A-katsomon havu/pensasistutusalue pitää ruopata ja kantata kunnolla uudelleen. Samalla mäellä on kanadanruusujen alue joka kaipaa laajennusta ja reunan kanttausta.\nAivan etupihalla on aurinkoisimmalla paikalla pionipenkki, sellainen kikkareen muotoinen kaareva penkinpötkylä jossa kolme itoh-pionia ja vähän syysleimuja niiden välissä. Muutama jaloruusukin sieltä pitäisi kevään tullen löytyä. Tätä penkkiä ajattelin laajentaa koko etureunan pituudelta ja tällätä siihen pitkän rivin daalioita. Kun pionit lopettavat, daaliat saavat kasvaa rauhassa ja kukkiessaan kirkastavat koko alan. Tulee hieno, ainakin visio on vahva.\nKasvihuoneen vieressä on myös yksi perennapenkki joka *yllätys yllätys* pitää siivota. Meinasin pyhittää sen lähinnä kesäkukkapenkiksi ja tilasinkin sitä silmälläpitäen Impectalta erilaisia tsinnian siemeniä ja vähän muuta.\nSuurin murheeni ja työläin projekti on omenatarhan edessä oleva pyöreä penkki. Se on niin vuohenputken pilaama, että joudun kaivamaan kaikki sinne tikahtuneet pionit pois. Varmaankin vaihdan mullat kokonaan. Ja koska siirrettäviä kasveja löytyy näistä kunnostuskohteista varmasti aivan ällistyttävän paljon, se meinaa myllerrystä muillakin alueilla, ties vaikka poikisi taas jotain ihan uutta.\nSitten sitä katsellaankin jälleen kerran kuinka iloisesti keuliva mopo loittonee horisontiin.\nAmaryllisten aikaan on hyvä aloitella kevätkylvöt.\nMinä, taimikasvattajista tunarein ryhdyin chilikylvöille jälleen kerran suurin toivein ja itseluottamusta uhkuen. Nyt on kaksi ensimmäistä kylvöyritelmää kylppärin lattialämmityksen hellässä huomassa. Tomaatit saavat odotella helmikuun otollisia kylvöpäiviä ja muut tulevat sitten myöhemmin kevään edetessä.\nOi että, tämä on niin mukavaa aikaa. Vaikka ulkona lumipeite paksuuntuu ja pakkanen napsuu nurkissa vielä monta kertaa. Ensimmäinen nuuhkaisu kevääseen on kuitenkin tehty ja kynsien alle saatu hieman multaa. Nyt on ihmisen elämässä hyvyys vikana, jälleen kerran.\nVoi hyvin, pysy terveenä ja nauti laskiaispullista !\non tammikuuta 20, 2021 16 kommenttia:\nPikkukoira on poissa\nAina yhtä täpäkkänä\nOn aina varhaista kun luopuu parhaista\nLoppuvuodesta alkanut oireilu päättyi tammikuisena maanantaina Peetun nukahtaessa viimeisen kerran. Vatsan alueelle oli iskenyt ärhäkkä syöpä ja se koitui pikkukoiraa vahvemmaksi vastustajaksi.\nKiitos kaikesta Peetu, olit mainio, muistosi elää!\non tammikuuta 19, 2021 18 kommenttia:\nTämän talvesta talletan


Kahden tytön kynnet: 383. Marc Jacobs Daisy Dream\nIida: Suuret anteeksipyynnöt radiohiljaisuudesta. Jotenkin on ollut sellainen kausi meneillään ettei kynsiä huvita oikein lakata ja vielä vähemmän on kiinnostanut postauksen kirjoittaminen.. Pelasin kuitenkin varman päälle ja loihdin kynsille lakkauksen jota oon pyöritellyt mielessä jo vuoden päivät.\nSain viime vuonna joululahjaksi Marc Jacobs Daisy Dream Limited Edition- lahjapakkauksen. Olin viime syksyn aikana ehtinyt saada pakkomielteen tästä tuoksusta ja ties kuinka moneen otteeseen hipelöinyt tätä kaupoissa. No äiti joulupukki osasi yllättää ja 50ml hajuveden lisäksi pakkauksessa tuli 75ml suihkugeeli ja vartalovoide. Marc Jacobsin hajuvesipullot ovat älyttömän kauniita ja heti päätin että kynnet täytyy lakata mätsääviksi. Mulla meni tosin puolivuotta että löysin sopivan vaaleansinisen lakan.. :D\nLakkasin kynsille kolme kerrosta Color Clubin vaaleansinistä Pastel Neon- lakkaa, Meet me at the Rink. Lakan koostumus on paksu, mutta silti helposti kaljuuntuva ja hankala levittää nätisti.. Kerrosten kuivuttua tein dotting toolilla elämäni ensimmäiset onnistuneet pilkkukukat. Hurraa !\nDaisy Dream on ihana kukkaistuoksu. Itse käytän tätä juhlavammissa tilaisuuksissa, mutta menee myös arkikäytössä. Tuoksua en edes yritä kuvailla, joten kipaiskaa vaikka lähimmälle Sokkarille ja nuuhkaiskaa ! Kuten jo mainitsin, Jacobsin hajuvesipullot on ihania ja päässä keikkuu samaa merkkiä olevat silmälasit. Kovasti haluaisin vielä herran suunnitteleman rannekellon, pitää varmaan ruveta säästämään..\nOnko Marc Jacobsin tuoksut teille tuttuja? :) Mukavaa joulukuun toista kaikille !\nTunnisteet: color club, dotting tool, Gina Tricot, kukkia, marc jacobs, OPI\nTintti 2. joulukuuta 2015 klo 8.08\nVoi miten suloiset pilkkukukkakynnet, tykkään!\nkahden tytön kynnet 4. joulukuuta 2015 klo 22.25\nKiva kuulla että tykkäät, kiitos Tintti :)\nKatarooma 2. joulukuuta 2015 klo 10.51\nOnpa söpöt kynnet... ^_^\nSissi 2. joulukuuta 2015 klo 12.23\nTosi suloiset kynnet:) Tuoksu on myös ihana!\nkahden tytön kynnet 4. joulukuuta 2015 klo 22.26\nKiitos Sissi ! Kiva että säkin tykkäät tästä tuoksusta :)\nSole/nailOxtail 2. joulukuuta 2015 klo 22.04\nIhanat Daisy-kynnet :)\nkahden tytön kynnet 4. joulukuuta 2015 klo 22.28\nAnni 3. joulukuuta 2015 klo 19.09\nEhkä söpöimmät kynnet mitä oot tehny :3\nMulle Daisyt on ihan liian vahvoja, vaikka yhen omistankin.. Mutta onhan ne pullot vaan niiiin hienoja! :D\nkahden tytön kynnet 4. joulukuuta 2015 klo 22.29\nOi kiitos ihana <3 Daisy- tuoksut kannattaa melkeimpä omistaa jo pelkän kauniin pullon takia ;)\nTinkerbell 7. joulukuuta 2015 klo 19.25\nOi miten ihanat kynnet♥


Kjell Westön kauniiden lauseiden putous – Kansan Uutiset\nKjell Westön kauniiden lauseiden putous\nAnni-Helena Leppälä 23.12.2017 16.00\nKjell Westön Rikinkeltainen taivas on kielellisesti kaunis teos, joka imaisee lukijan sisäänsä jo ensimmäisillä sivuilla. Westö maalaa sanoilla eläväksi aikaa, sen kulumista ja erilaisia miljöitä muutoksineen.\nRikinkeltainen taivas on sisällöllisesti laaja. Se on sukutarina, sukupolvikertomus, rakkaustarina ja yhteiskunnallinen teos. Se on kertomus sairaudesta, vauraudesta, saamisesta ja menettämisestä.\nTeos kuljettaa useaa sukupolvea, 1960-luvulta tähän päivään.\nPinnan alla on kuitenkin salaisuus, joka vetää kaikki mukaansa.\n1960-luku tutustuttaa toisiinsa suomenruotsalaisen työläisperheen pojan ja kartanoelämää viettävät Rabellit. Rabelleilla on kaikki on vähän paremmin kuin muilla, he asuvat ja puhuvat hienommin kuin muut, tekevät kansainvälistä uraa ja suhtautuvat lempeän alentuvasti alempiinsa.\nPinnan alla on kuitenkin salaisuus, joka vetää kaikki mukaansa. Tutustuminen johtaa ystävyyteen, joka vetää tarinan kertojan niin intensiivisesti mukaan Rabellien elämään, että sivustaseuraajan osa ei ole enää mahdollinen. Lapsuudessa solmitut ystävyyssuhteet ja yhdessä vaietut salaisuudet eivät tarjoa vapaamatkustajan paikkoja.\nRikinkeltainen taivas on kuvaus ajasta, sen muuttumisesta ja lyhyydestä. Se osoittaa miten nopea matka lapsuudesta on keski-ikään ja sen yli. Samalla se näyttää kuinka lapsuus kulkee mukana koko elämän ajan ja miten aika vähitellen menettää muotonsa.\nKirja on rakennettu rytmillisesti elämänkaaren muotoon. Lapsuus on hidasta ja raukeaa, teini-iässä ja nuoruudessa vauhti kasvaa ja saavuttaa huippunsa keski-ikää lähestyttäessä, sitten kaikki taas hidastuu ja rauhoittuu.\nWestö on tehnyt Rikinkeltaisesta taivaasta aikaisempia teoksiaan kevytlukuisemman jakamalla sen useampaan kerrontalinjaan. Useissa aiemmissa kirjoissa kerronta on tapahtunut yhtäaikaisesti monilla tasoilla, Rikinkeltaisessa taivaassa kerronta on edelleen kerroksellista, mutta se on jaettu useampaan osaan ja ratkaisu toimii todella mallikkaasti.\nWestöllä ei ole tapana kirjoittaa vain mukavista ihmisistä, vaan enemmänkin monimutkaisista ja eri tavoin traumatisoituneista persoonista. Rikinkeltainen taivas ei tee tässä poikkeusta, teoksen aikajänteen vuoksi on kuitenkin selkeästi nähtävillä, miksi ihmisistä kehittyy sellaisia kuin he ovat.\nKenties mukana on aavistus kasvutarinaa, mutta paremmiksi ihmisiksi kasvamisen sijaan kerronta kulkee eteenpäin näyttäen, mihin lapsuudessa saadut mallit ja opetukset johtavat.\nRikinkeltainen taivas asettuu kirjalliselta ilmaisultaan ehdottomasti Kjell Westön teosten kärkipäähän. Tarinan kerronta on sujuvaa ja mukaansatempaavaa, mutta teoksen viimeiset viisitoista sivua latistavat kertomuksen. Intensiteetti ikään kuin ui pois.\nMahdollisesti ratkaisulla on haettu ajatusta siitä, miten elämän tunnelataukset osittain laimenevat ja kaikki hidastuu vanhuutta kohden mennessä, mutta jälkeensä ratkaisu jättää hassun olon. Tässäkö tämä nyt oli?\nKjell Westö: Rikinkeltainen taivas. Suomentanut Laura Beck. Otava 2017. 459 sivua.


Se on syöpä nyt: Valvottuja öitä\nKuten mainittua, hellitti kipu viimeisen yöllisen epätoivoisen särkylääkesatsin seurauksena siedettävälle tasolle. Ja vaikka olen erittäin "hyväuninen", en kuitenkaan tuntiakaan yöllä nukkunut. Sen verran oli jomottelua alaselässä ja rintalastassa siltikin. Siedettävää, mutta uni ei tullut.\nJostain syystä aikaisin aamulla kipu taas paheni ja vedin vielä 50mg tramalia, jos se siitä helpottaisi. Jonkin verran auttoikin ja parin tunnin jälkeen sain jo untakin. Päivä menikin käytännössä nukustellessa ja vaikka jomotus oli samanlaista kuin yöllä, niin olin jo niin väsynyt, että uni tuli silti. Muutaman tunnin pätkiä kerrallaan. Nyt onkin sitten mielenkiintoista yrittää kääntää rytmi normaaliksi.\nPienimuotoiset paleluoireet alkoivat vaivata tässä illalla myös, mutta vielähän nuo lämmöt olivat normaalilla tasolla. Ei siis mitään pahaa horkkaa, mutta pientä kylmää väreilyä. Taitaa siis neutropeniaa alkaa puskemaan nyt, kun piikit on taas tältä erää piikitelty. Kunpa ei nyt infektiota puskisi, mutta henkisesti olen siihen jo kuitenkin valmistautunut. Jos vanhat merkit pitää paikkansa, niin muutaman vuorokauden sisällä ollaan jo antibioottiletkuissa kiinni. Nähtäväksi jää.\nLähettänyt Madratios klo 19.26


Valtuutetut turvallisuustentissä | Liikennevilkku\nLiikennevilkku › Ilmiöt › Valtuutetut turvallisuustentissä\nKuntien tehtäviin kuuluu huolehtia liikenneturvallisuudesta ja sen piirissä esimerkiksi kaavoituksesta, suunnittelusta ja infran järjestämisestä alueellisesti. Työ on pitkäjänteistä ja tavoitteena on huomioida kaikenikäiset asukkaat ja erilaiset liikkujat. Miten työtä tehdään käytännössä?\nTulevissa kuntavaaleissa valitaan jälleen valtuutetut, joiden vastuulle myös kuntien liikenneturvallisuus kuuluu seuraavien neljän vuoden ajan. Mitä liikenneturvallisuustyön piiriin kuuluu? Mihin asioihin valtuutettu voi vaikuttaa? Haastattelimme kolmea kunnallispolitiikan konkaria, jotka kaikki ovat kuluvan kauden valtuutettuja. Äänen pääsivät toisen kauden kunnanvaltuuttu Aaro Kubin (kesk.) Lapinlahdelta, toisen kauden kaupunginvaltuutettu ja kansanedustaja Jenni Pitko (vihr.) Oulusta sekä kolmannen kauden kaupunginvaltuutettu ja kansanedustaja Sofia Vikman (kok.) Tampereelta.\nMiten kuntien liikenneturvallisuustyötä tehdään?\nValtuutetut kertovat, että työtä liikenneturvallisuuden eteen tehdään kunnissa monilla tavoilla. Päätöksenteon periaatteet ovat samat: kunnanvaltuusto ohjaa työtä eli tekee strategiset päätökset.\nLapinlahdella työtä vie eteenpäin liikenneturvallisuustyöryhmä LIITU. Ryhmän puheenjohtaja Aaro Kubin kertoo, että huomiota on kiinnitetty liikkumisen esteettömyyteen.\n”Kunnassamme on parannettu arjen turvallisuutta esimerkiksi poistamalla puskia risteysalueilta. Isommissa hankkeissa, kuten katujen korjauksissa, otamme aina myös kevyen liikenteen huomioon”, Kubin selvittää.\nOulussa liikenneturvallisuustyötä määrittelevät siihen liittyvät strategiat ja tavoitteet. Jenni Pitko sanoo, että niitä tehdessä on tärkeää huomioida sujuvuus.\n”Mitä enemmän liikenteessä on kävelijöitä ja pyöräilijöitä suhteessa autoilijoihin, sitä turvallisempaa liikkuminen on. Olemme aina kiinnittäneet autoiluun erityistä huomiota, sillä autot ovat isoja ja raskaita ja siten vaarallisempia liikenteessä kuin kävelijät tai pyöräilijät. On tärkeää, että eri liikkumistavat huomioidaan turvallisuudessa kokonaisvaltaisesti”, Pitko summaa.\nSofia Vikman taas kertoo, että Tampereen kaupungin liikenneturvallisuussuunnitelma kokoaa yhteen hankkeet, suunnitelmat ja ohjelmat.\n”Kaupunginvaltuusto päättää isoista linjauksista. Monia turvallisuusasioita käsitellään myös lautakunnissa”, hän kertoo.\nKaupunginvaltuusto päättää isoista linjauksista. Turvallisuusasioita käsitellään myös lautakunnissa.\nMiten valtuutettu voi itse vaikuttaa?\nKuntien liikenneturvallisuus tarkoittaa valtuutettujen mukaan erityisesti arjen turvallisuutta, kuten järkeviä nopeusrajoituksia tai suojateiden paikkoja.\nAloitteet ovat yksi tapa, jolla valtuutettu voi tuoda asioita esille.\n”Tein valtuustoaloitteen yhdessä Susa Vikeväkorvan kanssa siitä, että Oulun keskustassa ja sen liepeillä perusnopeusrajoitus olisi 30 kilometriä tunnissa. Aloite meni läpi ja nopeusrajoitus on käytössä. Tilastollisesti voidaan todeta, että alennettu nopeusrajoitus lisää turvallisuutta, kun auton jarrutusmatka lyhenee ja kuljettajan havainnointikyky paranee”, Pitko kertoo.\nOulu on tunnettu pyöräilykaupunkina. Pitko on tehnyt töitä pyöräilyn sujuvoittamiseksi ryhmäaloitteen avulla. Siten saatiin aikaan Oulun keskustan ensimmäinen pyöräkatu.\nVikman näkee, että valtuutetuilla on mahdollisuus vaikuttaa myös isoihin linjoihin ja liikennesuunnittelun kokonaisuuksiin. Tampereella rantatunneli ja ratikka ovat olleet suuria projekteja.\n”Kasvavassa kaupungissa on tärkeää huomioida, että väylät ja ratkaisut vastaavat liikennemääriä. Isojen hankkeiden valmistelu vie usein vuosia. Ennen päätöksiä on oltava varmoja, että hanke on tarpeellinen ja toteuttamiskelpoinen”, Vikman kertoo.\nKuten muukin valtuustotyö, liikenneturvallisuus on yhteistyötä. Kubin kertoo esimerkin siitä, miten LIITU-ryhmä on voinut puuttua ongelmiin toiminnan kautta.\n”Meillä on täällä Lapinlahdella ollut mopopoikien kanssa haasteita ja mietimme, mitä tehdä. Haimme LIITU-ryhmän kautta Traficomilta hankerahoituksen, ja ensi kesänä on tarkoitus pitää neljästä kuuteen mopokerhoiltaa eri teemoilla. Myös Liikenneturva on niissä mukana.”\nMiten kuntalaiset voivat vaikuttaa parhaiten?\nKuntalaisille on tarjolla monia keinoja vaikuttaa, ja siihen valtuutetut heitä kannustavatkin. He kiittävät kuntalaisia aktiivisuudesta.\n”Aika hyvin kuntalaiset hyödyntävät vaikutusmahdollisuuksiaan. Muun muassa paikallinen vammaisneuvosto on ollut mukana vuosittain LIITU-ryhmän esteettömyyskävelyillä. Niillä käydään läpi, mitä pitää liikennejärjestelyissä korjata turvallisuuden näkökulmasta”, kertoo Kubin.\nOululaiset ovat aktiivisia käyttämään ouka.fi-palauteboksia. Sinne voi merkitä suoraan kartalle paikan, josta haluaa antaa palautetta. Samanlainen lähestyminen on käytössä Tampereella.\nKuntalaisilta tulee toiveita myös suoraan valtuutetuille. Kubin sai viime talvena useita puheluita lumisateiden jälkeen siitä, että tiet ovat huonossa kunnossa. LIIITU-ryhmän kautta meni viesti Ely-keskukselle ja tie hoidettiin kuntoon. Pitko puolestaan kertoo, että viesteissä mietityttävät usein lasten koulureitit.\nMiksi liikenneturvallisuutta pitää edistää?\nLiikenneturvallisuus edistää terveyttä ja hyvinvointia ja on jokaisen perusoikeus. Liikenteen nollavisio on, että kukaan ei kuole tai loukkaannu liikenteessä ja ihmiset voisivat kulkutavasta riippumatta matkata pelkäämättä. Samoja periaatteita vaalivat valtuutetut.\n”Jokainen ihmishenki, joka liikenteessä menetetään, on turha menetys. Jos näihin menetyksiin löytyy syitä, joita voi poistaa, niiden eteen pitää taistella”, Kubin sanoo.\nPitko toteaa, että kaikilla pitää olla mahdollisuus lähteä liikkeelle, vaikka ei olisi autoa.\n”Tavoitteena tulee olla, että jokainen voi elää onnellista ja itsenäistä elämää. Ainakaan turvallisuudesta tämä ei saa jäädä kiinni”.\nVikman on samoilla linjoilla ja nostaa esiin myös talouden näkökulman.\n”Ihmisten on voitava liikkua turvallisesti niin jalan, pyörällä, autolla kuin muutenkin. Liikenneonnettomuuksien inhimillinen hinta on usein mittaamaton. Lisäksi ne vaikuttavat kuntatalouteen. Vuonna 2019 Tampereella tapahtuneet onnettomuudet maksoivat noin 41 miljoonaa euroa, josta kunnalle kohdistui kustannuksia noin 8,2 miljoonaa euroa.”\n1. Liikenneturvallisuus on tärkeä osa kaikkien terveyttä ja hyvinvointia. Siitä huolehtimalla voidaan säästää myös rahaa. Henkilövahinkoon johtaneissa onnettomuuksissa yksikkökustannukset ovat yli 300 000 €. Kuntien maksettavaksi onnettomuuskustannuksista jää noin 15–20% esimerkiksi erilaisina sosiaali- ja terveystoimen menoina.\n2. Kaikki oman asuinkuntasi tiet ja väylät eivät kuulu kunnan vastuulle. Vaikka kunnat hoitavat paljon infraa, valtio vastaa isoimmista väylistä, kuten valtateistä.\n3. Voit vaikuttaa oman kuntasi liikenneturvallisuuteen monella tapaa. Useat kunnat pyytävät palautetta esimerkiksi verkkosivujensa kautta. Lisäksi voit aina olla yhteydessä oman kuntasi valtuutettuihin.\nValtuutettu, muista ainakin nämä\nKunnilla on monia tehtäviä ja käyttökohteita budjeteilleen. Liikenneturvallisuus vaikuttaa kaikkien kuntalaisten arkeen. Siksi siitä on tärkeää pitää huolta. Kokosimme askelmerkit uusille valtuutetuille Liikenneturvan toimitusjohtajan Pasi Anteroisen kanssa.\nTotea ääneen, että liikenneturvallisuus on tärkeää. Iso osa siihen liittyvistä päätöksistä tehdään kuntatasolla. Kunta huolehtii infran lisäksi liikenneturvallisuudesta sitä tukevalla viestinnällä ja liikennekasvatuksella.\nKävelyn ja pyöräilyn lisääminen on iso teema Suomessa ja maailmalla. Niiden edistäminen on samalla ilmasto- ja kansanterveystyötä. Ajonopeuksia tulee hillitä niillä alueilla, joilla ihmiset liikkuvat ilman autoa. Valtuutetun pitää osoittaa rohkeutta ja johtajuutta ja tehdä tarvittavia päätöksiä soraäänistä huolimatta.\nLasten turvallisuus herättää tunteita. Vanhemmat esimerkiksi kuljettavat lapsia autolla kouluun, vaikka se ei ole aina paras ratkaisu. Kun näin tehdään, voi yksittäinen koulumatka olla turvallisempi, mutta koulun ympäristön turvallisuus heikkenee liikenteen lisääntyessä. Keskustelu on avain yhteistyöhön myös herkkien aiheiden kanssa.


Kokki, Santa's Hotel Aurora&Igloos | Oikotie Työpaikat\nKokki, Santa's Hotel Aurora&Igloos\nHotel Aurora & Igloos sijaitsee Luoston ydinalueella ja samalla pohjoisen luonnon kauneimpien mahdollisuuksien sekä Luoston palveluiden keskellä. Pyhä-Luoston kansallipuistoon pääset porraspäästä, hiihtämään tai laskettelemaan kivenheiton päässä hotellilta. Lue lisää: https://santashotels.fi/hotellit/hotel-aurora/\nEtsimme nyt Santa's Hotelille Luostolle kokkia määräaikaiseen työsuhteeseen.\nSanta's Hotel tarjoaa asiakkailleen upeat saunalliset hotellihuoneet tai unohtumattoman elämyksen lasi-iglussa. Hotellin erinomainen asiakaspalvelu jää taatusti mieleen, eikä kodikkaan ravintolan herkut jätä ketään kylmäksi!\nSanta's Hotelissa kokki toimii työvuorossaan itsenäisesti vastaten näyttävien ja herkullisten annosten valmistamisesta "parempiin suihin".\nKokoaikainen työ alkaa heti sopivan henkilön löydyttyä ja töitä on tarjolla huhtikuulle saakka. Työsuhteen ehdoissa noudatamme MaRaVa TES:iä. Työsuhde solmitaan Go Onin ja työntekijän välille. Asunto järjestyy tarvittaessa työpaikan välittömästä läheisyydestä.\n– Aiempaa kokemusta ja koulutusta ala carte kokin työtehtävistä


Lapinkan talossa: Ja edelleen...\nLähettänyt LAPINKA klo 9.32\nPaaPii 13. helmikuuta 2010 klo 10.15\nAivan ihana pöllö ♥\nAnsku 13. helmikuuta 2010 klo 13.01\nOnpa suloiset potkarit ja pöllökin tosi söpö, ja niin huolella olet aplikoinut :)\nNuppulinnatar 13. helmikuuta 2010 klo 23.15\nMiten en ookaan tänne aiemmin eksynyt? Kauniita vaatteita oot tehny. Mainio pöllö potkareissa!\nHeidi 14. helmikuuta 2010 klo 1.48\nNuo sinun aplikaatiot on aina niin ihania! Hyvää Ystävänpäivää!\nLAPINKA 14. helmikuuta 2010 klo 11.01\nKiitos kultainen ihanista kommenteista!\nJa Nuppulinnattarelle lämpimästi tervetuloa :)\nMari 14. helmikuuta 2010 klo 13.14\nIhastuttavia lintuja on tänne ilmaantunut. Meillä mennään kanssa samalla lintuteemalla =)


Okasolusyöpä | Euromelanoma\nValitse toinen syöpätyyppi\nOkasolusyöpä on toiseksi yleisin ihosyöpä.\nOkasolusyövät kehittyvät aktiinisesta keratoosista. Ne esiintyvät iholla kohonneina pinnaltaan rupisina kyhmyinä tai hilseilevinä punaisina laikkuina. Ne kasvavat suhteellisen nopeasti ja voivat haavautua sekä tihkua. Niitä voi erehtyä luulemaan syyliksi.\nOkasolusyöpiä voi esiintyä keholla missä tahansa, jopa limakalvoilla tai sukupuolielimissä. Tyypillisimmin tämä ihosyöpä esiintyy auringolle alttiina olevilla alueilla kuten kasvoilla, päänahassa, korvissa, huulessa, kaulassa ja raajoissa. Erityisesti ne esiintyvät auringon vaurioittamilla alueilla, joissa näkyvät muutkin auringon aiheuttamat haitat kuten rypyt ja ihon samentuminen.\nTarpeeksi varhain löydettyinä okasolusyövät ovat parannettavissa täysin. Jos ne jätetään hoitamatta, ne tunkeutuvat lopulta syvempiin kudoksiin. Harvoissa tapauksissa okasolusyöpä voi levitä imusolmukkeisiin tai muihin elimiin ja johtaa jopa kuolemaan. Okasolusyövät leikataan täten aina.


Folke Johansson nimitetty Suomen Patenttiasiamiesyhdistys ry:n puheenjohtajaksi ja Markku Simmelvuo etiikkakomitean jäseneksi 1.1.2014 alkaen - Papula-Nevinpat\nPapula-Nevinpatin patenttiosaston johtaja Folke Johansson on nimitetty 13.11.2013 Suomen Patenttiasiamiesyhdistys ry:n puheenjohtajaksi 1.1.2014 alkaen. Puheenjohtajan toimikausi on yksi kalenterivuosi.\n”Tämä on uusi mielenkiintoinen tehtävä ja haaste. Uskon, että sen myötä tulee lisää syventymistä alaan sekä laajempaa verkottumista. Alalla tapahtuu tällä hetkellä paljon. Eduskunta on juuri hyväksynyt lain auktorisoiduista teollisuusasiamiehistä. Lisäksi niin kutsuttu yhtenäispatentti ja yhdistetty patenttituomioistuin ovat tärkeitä patenttiasiamiesten alaan vaikuttavia hankkeita”, sanoo Folke Johansson.\nLisäksi Papula-Nevinpatin toimitusjohtaja Markku Simmelvuo on nimitetty Patenttiasiamiesyhdistys ry:n etiikkakomitean jäseneksi 1.1.2014 alkaen. Etiikkakomitean jäsenen toimikausi on kolme kalenterivuotta.\nAvainsanat: Etiikkakomitean jäsen, Folke Johansson, Patenttiasiamiesyhdistys ry


Muotoiluinstituutin avoimet ovet 2018 - Lahden ammattikorkeakoulu\nLahden ammattikorkeakoulu > Ajankohtaista > Muotoiluinstituutin avoimet ovet 2018\nMuotoiluinstituutin avoimet ovet 2018\n2.2.2018 10:00 - 3.2.2018 16:00\npe 2.2.2018 klo 10 - 18\nla 3.2.2018 klo 10 - 16\nSuositut Lahden ammattikorkeakoulun Muotoiluinstituutin avoimet ovet järjestetään 2.–3.2.2018 viimeistä kertaa Kannaksenkadulla. Muotsikka muuttaa uudelle kampukselle syksyllä, joten nyt on ainutlaatuinen tilaisuus päästä kurkistamaan Kannaksenkadun työtiloihin.\nMuotoiluinstituutin avoimissa ovissa sukelletaan muotoilun ja visuaalisen viestinnän oppimisympäristöjen aitoon tekemiseen. Pääset tutustumaan mm. valokuvastudioon, koru-, savi-, puu- ja metallipajoihin ja muihin opetus- ja työskentelytiloihin. Vieraile print Labissä, VR-tiloissa. Koe mediasisällön teoksia. Käytäviltä löytyy esimerkiksi sisustusarkkitehtuurin ja kalustemuotoilun sekä teollisen ja brändimuotoilun näyttelyitä. Lisäksi voit seurata opetusta eri osastoilla.\nEsittelemme avoimissa ovissa myös yritysyhteistyöprojektejamme ja hankkeitamme. Esillä ReHome-hanke, joka on matkalla Milanon messuille. Mukana myös TAJUMO – taiteen ja muotoilun elämyskeskus -hanke.\npe 2.2. klo 12, 14.30 ja 16.30\nla 3.2 klo 12 ja 14.30\ntila: 2. kerros, luokka B238\nAvoin AMK -info\npe 2.2. klo 12.30, 15 ja 17\nla 3.2. klo 12.30 ja 15\ntila: 2. kerros, luokka B238


Viisi syytä jalkakipuihin – näin ehkäiset ja hoidat - Studio55.fi\nViisi syytä jalkakipuihin – näin ehkäiset ja hoidat\nStudio55.fi > Terveys Julkaistu 06.01.2015 06:03\nKengillä on suuri merkitys jalan hyvinvointiin. Colourbox.com\nUsein jalkakipujen ykkössyy ovat huonosti istuvat kengät. Jalkaterapeutti vinkkaa, kuinka päästä kipuilevista jaloista eroon.\n– Yleensä jalkakipu johtuu useammasta kuin yhdestä syystä, sanoo lääkäri ja Amerikan jalkaterapeuttien yhdistyksen tiedottaja Roderick C. Hunter.\nNivelrikko syntyy luuta suojaavan ruston kulumisesta ja rappeutumisesta. Jalkaterässä se todennäköisimmin iskee jalkaterän sekä varpaat yhdistäviin niveliin.\nNivelrikon jalkaterään aiheuttama kipu usein pahenee kävellessä. Liike synnyttää ajan mittaan hidasta hajoamista rustossa. Lopulta luut voivat koskettaa toisiaan – mikä on äärimmäisen kivuliasta, sanoo Hunter.\nAluksi kipu voi olla ajoittaista, mutta se voi ajan myötä kroonistua. Oireet ovat:\nKipua varvas- tai muissa nivelissä, erityisesti kävellessä\nTurvotus tai kyhmyt varvasnivelten ympärillä\nPäivittäisen kivun lievittämiseksi kokeile seuraavaa: hanki tukevat, hyvin istuvat jalkineet ja anna jalalle kylmähoitoa päivän päätteeksi 15-20 minuuttia. Kipulääke voi auttaa lyhytaikaisesti käytettynä.\nMikäli kotikonstit eivät tehoa, kipu on jatkuvaa tai jalan toiminta rajoittunutta, käy jalkaterapeutin tai reumalääkärin pakeilla. Vältä liian tiukkia kenkiä ja tarkista, että kengissä on kunnollinen holvituki sekä tuki kantapohjalle.\nKorkokengissä varpaat joutuvat ahtaalle, mutta myös muissa jalkineissa, joissa varpaat pusertuvat liian lähelle kenkän kärkeä. Tämä aiheuttaa epätasapainoa varpaita ohjaaviin lihaksiin sekä nivelsiteisiin, joka puolestaan muuttaa varvasluiden muodon koukkumaiseksi vasaraksi. Vasaravarvas voi olla nivelten epänormaalista liikeradasta johtuen erittäin kivulias ja vaikeuttaa sopivien kenkien löytymistä. Vasaravarpaista voi seurata myös liikavarpaita ja kovettumia. Oireita ovat:\nVarpaan liikuttelu on vaikeaa tai kivuliasta\nKengän hankauksesta johtuvat liikavarpaat tai kovettumat\nOrtopedi tai jalkaterapeutti voi suositella venytysharjoituksia varpaiden venyttämiseksi tai vahvistamiseksi. Vaikeimmissa tapauksissa voidaan suorittaa kirurginen leikkaus varpaan vapauttamiseksi. Jos liikavarpaat ovat ongelma, poistata ne lääkärillä.\nKäytä kenkiä, joissa pisimmän varpaan jälkeen tilaa kengän kärkeen jää vielä reilu sentti. Korkokenkiä on hyvä välttää.\nPlantaarifaskiitti eli kantapääkipu\nPlantaarifaskiitti on kantaluuhun kiinnittyvän jännekalvon tulehdus. Syypää siihen on yleensä tavallista suurempi jalkaterän rasitus tai ponnistus. Rasitusta voivat aiheuttaa muun muassa liikalihavuus, lattajalka, korkea jalan kaari tai jalkojen taipumus kääntyä kävellessä sisäänpäin.\nKipu on yleensä pahimmillaan aamuisin tai levon jälkeen\nHankkiudu eroon sandaaleista ja takaa avonaisista kengistä ja hanki tilalle kengät, joissa on hyvä iskunvaimennus. Lääkäri Hunter suosittelee uusimaan käyttökengät puolen vuoden välein. Muita hoitokeinoja ovat painonpudotus ylipainoisella sekä jalan kylmähoito kolme-neljä kertaa vuorokaudessa. Urheiluun on syytä valita laji, jossa jalkaan kohdistuva isku jää vähäiseksi.\nPlantaarifaskiitin oireet voivat vähentyä päivän aktiviteettien aikana, mutta tyypillisesti ne eivät häviä ilman hoitoa. Jos itsehoito ei tunnu auttavan, käänny lääkärin puoleen.\nVaivaisenluu voi syntyä ahtaiden jalkineiden käytöstä tai geneettisen taipumuksen tai nivelreuman seurauksena. Vaivaisenluun epämuodostuma voi johtaa kivuliaaseen liikerataan tyvinivelessä, kahden varpaan päällekkäisyyttä – sopivien ja hankaamattomien kenkien löytäminen voi myös käydä vaikeaksi. Naisilla vaivaisenluu on huomattavasti yleisempi kuin miehillä.\nPullistuva, ehkä punottava tai turvonnut kyhmy iso- tai pikkuvarpaan nivelessä\nVaikeuksia turvonnen varpaan liikuttamisessa\nLiikavarpaita tai kovettumia vierekkäisissä varpaissa\nVarmista, että kengissäsi on tarpeeksi tilaa varpaille äläkä käytä paria senttiä korkeampia korkoja. Kuntoutus voi lievittää kipua. Myös hankausta estävä tyyny voi auttaa. Jalan normaali muoto voidaan palauttaa leikkauksella, mutta leikkaushoito on tarpeellinen vain, jos virheasentoa ei saada korjatuksi muilla tukitoimilla. Vältä korkeita korkoja sekä liian kapeita tai ahtaita kenkiä.\nOsteoporoosissa eli luukadossa luun mineraalimäärä vähenee ja rakenne muuttuu siten että sen lujuus heikkenee. Tuloksena ovat ohuet, helposti rikkoontuvat hauraat luut. Tämä voi johtaa kaikenlaisiin jalan murtumiin. Oireet ovat:\nAikaisessa vaiheessa oireita ei esiinny. Ajan myötä voi tulla yleistynyttä jalkakipua.\nMurtumaa on syytä epäillä, jos kipu yltyy astuessa hyvin kovaksi, jos jalka turpoaa, siihen tulee mustelmia tai on kosketusarka\nOsteoporoosia hoidetaan yleensä D-vitamiinilla sekä kalsiumvalmisteilla. Myös liikunnasta huolehtiminen ja tupakoinnin lopettaminen on tärkeää.\nJos epäilet luunmurtumaa, ota yhteyttä lääkäriin tai mene ensiapuun. Murtumat hoidetaan yleensä kompressiohoidolla ja kipsillä. Vakavimmissa tapauksissa voidaan tarvita leikkausta.\nVaikka huonosti istuvat kengät eivät aiheuta osteoporoosia, hyvin jalkaa tukevat kengät minimoivat mahdollisten murtumien tapahtumista.\nLähteet: Grandparents.com, Reumaliitto.fi, Terveyskirjasto.fi\nAntti Heikkilä lähetyksessä: Reumaa hoidetaan liian raskaalla lääkityksellä 19.4.2012


Informointi - Tietosuojavaltuutettu\nEtusivu » Usein kysyttyä » Informointi\nKuinka asiakkaille, oppilaille, työntekijöille tai muille rekisteröidyille tulee kertoa heidän henkilötietojensa käsittelystä\nRekisterinpitäjän informointivelvollisuudesta säädetään henkilötietolain 24 §:ssä. Yrityksen, yhteisön, viranomaisen tai muun toiminnan harjoittajan tulee henkilötietoja kerättäessä informoida rekisteröityä (esim. asiakasta), kuka on henkilötietojen käsittelystä vastuussa oleva rekisterinpitäjä, mihin tarkoitukseen tietoja käsitellään, mihin henkilötietoja säännönmukaisesti luovutetaan ja miten rekisteröity voi käyttää oikeuksiaan. Henkilötietolaissa rekisteröidylle säädettyjä oikeuksia ovat tarkastusoikeus, oikeus vaatia tiedon korjaamista ja kielto-oikeus.\nInformoinnin toteuttamistapa on toiminnan harjoittajan (rekisterinpitäjän) harkinnassa. Jos toiminnassa käytetään lomakkeita (esimerkiksi hakulomakkeita tai jäseneksi liittymislomakkeita) tietojen keräämisessä, lomakkeelta tulisi näkyä informoitavat tiedot. Vaihtoehtoisesti lomakkeella voidaan ilmoittaa selvästi, mistä henkilötietojen käsittelyä koskeva informaatio on saatavissa. Jos tietoja kerätään tietoverkossa, informointi tulee liittää verkkoasioinnin yhteyteen.\nInformoinnissa voi käyttää apuna tietosuojaselostetta. Siinä henkilötietolain 10 §:n mukaiseen rekisteriselosteeseen on lisätty ne tiedot, jotka rekisterinpitäjä on informoitaessa velvollinen antamaan rekisteröidylle henkilötietolaissa mainittujen oikeuksien käyttämisestä.


Hostiles (elokuva) | Elokuvat.org\nVuonna 1892 ratsuväen kapteeni Joseph Blocker saa käskyn saattaa cheyenne-intiaanipäällikkö — Blockerin pahin vihamies — esi-isiensä maahan.\nYhteenveto: Hostiles on ensisijaisesti tyyliluokkaan Toimintaelokuva kuuluva elokuva. Se ilmestyi tai ilmestyy vuonna 2017. Esittelysivun, siis juuri tällä sivulla näkyvän sivun, tiedot kerättiin vuoden 2018 lokakuun aikana. Näitä tietoja päivitetään aika ajoin.\nEsittelysivun kestolinkki: https://elokuvat.org/elokuva/hostiles\nLyhyt kestolinkki: elokuvat.org/1279\nElokuvan avainsanat: hostiles\nSivutunnus hakemistossa: #1279\nEsittelysivua katsottu: 829 kertaa\nKommentoitaessa julkaisua Hostiles sekä Nimi että Mielipide ovat vaadittuja tietoja. Sähköpostiosoitetta tai nettisivujen osoitetta ei ole pakko laittaa. Jos haluat antaa yksityisesti palautetta, käytä tätä lomaketta.


artisokka infuusio - Alayame\nYrttiteet, infuusiot, decothets … on helppo ajatella, että toinen on toisen arvoinen tai että he ovat itse asiassa sama asia. Itse asiassa ne eivät ole kaikki samanlaisia, eivätkä ne valmistaudu samalla tavalla. Todellakin… erot niiden välillä riippuvat tarkasti käytetyistä kasvien osista ja ajasta, jolloin ne maseroivat niitä vedessä. Mitä infuusioita esimerkiksi, osat kasvin, että käytät ovat niitä kuin tarjouksen kuin kukkia ja lehtiä, ei woody, ja infuusioajat on oltava vähintään 10 minuuttia, kun valmistella yrttiteetä et voi ylittää 5 minuuttia pysyä kasvien vedessä.\nInfuusiot ovat erittäin helppo valmistaa juomia, joiden avulla voit hyödyntää hyödyllisiä ominaisuuksia lääkekasvien ja hedelmien yksinkertaisella ja luonnollisella tavalla. Ne ovat myös pätevä ja terve vaihtoehto teetä, jota he lähestyvät, miten ne valmistetaan, mutta josta ne eroavat merkittävästi, koska ne eivät sisällä theine ja kofeiinia, mahdollisesti haitallista kehollemme, jos otetaan liikaa.\nInfuusioita voidaan kuluttaa sekä lämpimiä että kylmiä, riippuen siitä, missä sesonkaudesta olet sijaitsee ja henkilökohtainen maku.\nKasvien hyödyllisten ominaisuuksien hajauttamisen välttämiseksi infuusion valmistamisen tulisi olla päivittäin, riittävästi kolme annosta, joka kulutetaan koko päivän ajan.\nKuten kasvi, jolla se on tuotettu, artisokka infuusio on myös detoxifying ja puhdistava ominaisuuksia organismin, hyödyllisiä toimia erityisesti maksassa ja suolistossa. Kiitos näkyvän läsnäolon ainetta nimeltä ”cinarin”, joka vapautuu lehdistä infuusion aikana, artisokan infuusiolla on laksatiivinen vaikutus, mikä auttaa torjumaan ummetusta ja vatsan turvotusta, joka voi esiintyä liiallisen ruoan aikana esimerkiksi lomien aikana.\nSamasta syystä tämä infuusio helpottaa ruoansulatusta, kun taas maksassa olevan hyödyllisen vaikutuksen ansiosta se voi auttaa hallitsemaan veren ylimääräistä kolesterolia.\nArtisokan toimintaa voidaan parantaa yhdistämällä muita yrttejä, kuten voikukkaa ja marian-thistleä: tässä tapauksessa sillä on myönteinen vaikutus organismin puhdistamiseen kaikista kuonoista, kiitos näiden kahden yrtin diureettivaikutus yhdistettynä artisokan puhdistukseen. Tästä syystä yrttiteet ja artisokka infuusiot voi myös olla laihtumiseen vaikutus, jos kulutetaan maltillisesti ja johdonmukaisesti pitkiä aikoja (noin 3-6 kuukautta).\nArtisokan karvasta makua voidaan lieventää lisäämällä vähän hunajaa tai fruktoosia infuusioon, kun se on vielä lämmintä, kun taas puhdistetun sokerin käyttöä ei suositella, mikä estäisi infuusion puhdistavan vaikutuksen.


Hotellit Bergen alk. 25 €/yö - Etsi ja vertaa halvat tarjoukset | KAYAK - Etsi KAYAK-sivustolta\nEtsi sadoilta matkailusivustoilta kerralla hotelleja Bergen. Yhdistä hotelli + lento söästääksesi rahaa!\nParhaat Bergenin hotellit\nEniten suositellut Bergenin hotellit\nComfort Hotel Bergen - Bergen - Oleskelutila\nScandic Bergen City - Bergen - Makuuhuone\nScandic Neptun - Bergen - Olohuone\nQuality Hotel Edvard Grieg - Bergen - Rakennus\nClarion Collection Hotel Havnekontoret - Bergen - Ruokailuhuone\nScandic Torget Bergen - Bergen - Ravintola\nSure Hotel Studio by Best Western, Ole Bull - Bergen - Ravintola\nDet Hanseatiske Hotel - Bergen - Makuuhuone\nScandic Byparken - Bergen - Olohuone\nHi Bergen Hostel Montana - Bergen - Rakennus\nBergen Budget Hotel - Bergen - Makuuhuone\nComfort Hotel Bergen Airport Terminal - Bergen - Rakennus\nThon Hotel Rosenkrantz Bergen - Bergen - Oleskelutila\nThon Hotel Orion - Bergen - Baari\nBergenin hotellit lähellä Bryggen\nHotel Norge by Scandic - Bergen - Makuuhuone\nClarion Hotel Admiral - Bergen - Makuuhuone\n26 € - 85 €85 € - 143 €143 € - 202 €202 € - 260 €260 €+ per night\nKuinka paljon maksaa Bergenin hotelli?\nSuosituinKong Oscars Apartments70 € per yö\n2. suosituinBergen Budget Hotel100 € per yö\nOsuvinBergen Budget Hostel25 € per yö\n2. osuvinHi Bergen Hostel Montana28 € per yö\nSuosituinQuality Hotel Edvard Grieg114 € per yö\n2. suosituinComfort Hotel Bergen129 € per yö\nOsuvinBergen Camping Park34 € per yö\n2. osuvinCitybox Bergen Danmarksplass83 € per yö\nSuosituinRadisson Blu Royal Hotel, Bergen173 € per yö\n2. suosituinHotel Norge by Scandic143 € per yö\nOsuvinKlaeboe Apartment125 € per yö\n2. osuvinØyjorden Apartment129 € per yö\nMilloin varata hotelli Bergen\nParhaat vinkit, miten löydät täydelliset Bergenin hotellitarjoukset\nJos etsit halpaa hotellia Bergen, kannattaa harkita vierailua sesongin ulkopuolella. Sinulla on suurempi todennäköisyys löytää halvempaa majoitusta Bergen kuukausien tammikuu ja maaliskuu aikana.\nHotellihuoneiden hinnat riippuvat monista tekijöistä, mutta todennäköisesti löydät parhaat hotellitarjoukset Bergen jos majoitus lauantai aikana. Mutta perjantai päinvastoin on kallein päivä yleensä.\nVaraa vähintään 90 päivää ennen kuin matkasi alkaa löytääksesi halvin hinta Bergenin majoitukselle.\nMiten pitkäksi aikaa etsit majoitusta? KAYAK-käyttäjät varaavat yleensä majoituksen Bergen 2 päiväksi.\nUseimmin kysytyt kysymykset, kun varaat hotellin Bergen\nOvatko hotellit kohteessa Bergen turvallisia COVID-19-koronaviruskriisin aikana?\nHotellit ovat turvallisia ympäristöjä matkustajille, kunhan ne toteuttavat koronavirukseen (COVID-19) vaatimia siisteystoimenpiteitä. Suosittelemme kuitenkin ottamaan yhteyttä paikallisiin terveysviranomaisiin hotellin Bergen turvatoimenpiteitä koskien.\nKuinka paljon hotelli maksaa kaupungissa Bergen?\nKolmen edellisen päivän aikana kahden hengen huoneita Bergen on löytynyt KAYAK-sivustolta niinkin halpaan hintaan kuin 27 €. Kahden hengen huone maksaa yleensä keskimäärin 195 €.\nKuinka paljon maksaa hotelli täksi yöksi kaupungissa Bergen?\nHotellihuoneiden hinnat vaihtelevat palveluiden ja sijainnin mukaan. Halvin kahden hengen huone Bergen täksi yöksi, joka löytyi edellisen kolmen tunnin aikana on 65 €. Löysimme myös 3-tähden hotelleja alk. 65 € ja 4-tähden hotelleja alk. 149 €.\nMiten löydän hotellin kaupungin Bergen keskustasta?\nKun olte tehnyt hotellihaun KAYAK-sivustolla, voit suodattaa hakuasi naapurustojen mukaan, jolloin voit valita helposti keskeiset kaupungin Bergen alueet. Voit myös tehdä haun kaupungin kartalla valitaksesi tietyn sijainnin, kuten Bergen kaupungin keskustan\nMissä yöpyä Bergen?\nLöydät karttamme avulla täydellisen majoituspaikan Bergen. Näytämme sinulle kunkin hotellin tarkan sijainnin.\nUusimmat arvostelut Bergenin hotelleille\nMarken Gjestehus8.4/10 arviopisteet0/ arvostelua · 117 € keskim. hinta/ yö\nPLUSSAT: Clean, cheerful, and well-run, friendly staff.MIINUKSET: Smallest men's dorm has 8 beds, so someone is always coming in or going out. Right above noisy bar street.\nAnonyymi (24. kesäk. 2017)\nHotellit lähellä Bergenin lentoasema\nKaikki hotellit Bergen\nVertaa parhaat hotellitarjoukset Bergen! Etsi hotellihuoneita sadoilta eri matkailu- ja varaussivustolta yhden hotellihaun kautta. KAYAK auttaa sinua löytämään halvat hotellit netistä ja varamaan juuri sinulle parhaiten sopivan hotellihuoneen. Varaa edullinen hotelliyö tai muu majoitus kohteessa Bergen.


Syyskuun kirjastoterveiset | kirjasto.mikkeli.fi\nKirjoittanut kavalja - 02.09.2016 - 09:45\nSyyskuun alussa palvelemme jälleen talviaukioloaikojen mukaan, eli pääkirjasto palvelee ma - to 10- 20, pe 10-17 ja la 9-15. Lehtisalin itsepalvelutunti ma-pe 9-10, musiikkikirjastopalvelut suljettu lauantaisin. Aukioloajat löytyvät verkkosivuiltamme: http://kirjasto.mikkeli.fi/node/4\nSyksyn myötä starttaa myös Kirjastopolku, eli uuden opetussuunnitelman mukainen yhteistyö Mikkelin koulujen kanssa. Toivotamme hyvää alkanutta kouluvuotta kaikille koululaisille ja tavataan kirjastossa! Kirjastopolkuun voi tutustua osoiteessa https://kirjastopolkumikkeli.wordpress.com\nRistiinan kirjastossa pe 2.9. klo 10-15 Pop up-sanataidekahvila\nYhdistysten kirjastoviikko! Mikkeliläiset yhdistykset tarjoavat viikon ajaksi toimintaa ja tekemistä Mikkeli-salissa. Kaikki ovat tervetulleita mukaan!\nMa 5.9. klo 14-18 Yhdistysten yhteinen ilta, katsotaan mm. Virike ry:n Mielestään kärsineet-video.\nTi 6.9. klo 14-18 Mikkelangelot ja Viola ry (kirjallisuusterapiaa Birgitta Huisman-Laine)\nKe 7.9. Klo 14-18 Estery, klo 14-16 Mikkelin seudun omaishoitajat\nTo 8.9. Klo 14-18 Mikkelangelot, klo 14-16 Mikkelin seudun muisti ry:n Päin Mäntyä hanke.\nPe 9.9. Klo 14-17 näyttely viikon aikana tehdyistä töistä\nMukana olevat yhdistykset: Estery, Mikkelangelot, Mikkelin seudun Muisti ry, Mikkelin seudun omaishoitajat ry, Viola ry, Virike ry sekä Hyvinvoinnin virtaa Mikkelissä-hanke.\nPertunmaan kirjastossa vietetään energiailtaa 12.9. klo 17-19. Paikalla on energianeuvoja Laura Vuorinen ym. asiantuntijoita.\nPelit puheeksi -koulutus pääkirjastolla 20.9. klo 16.30-19\nTuhti tietopaketti 0-8-vuotiaiden lasten pelikasvatuksesta vanhemmille ja varhaiskasvatuksen henkilöstölle!\nKe 21.9. klo 17-19 pääkirjastolla teatterileikki-tapahtuma Hullunkuriset Perheet. Tule tekemään tarinoita, leikkimään teatteria ja rakentamaan oma teatterinukke käsityökerholaisten opastuksella. Leikin ohjaajina toimivat näyttelijä-laulaja Hanna-Liisa Koistinen-Purps, sekä nukketeatteriohjaaja Susanna Tuominen. Työpaja on tarkoitettu yli kolmevuotiaille lapsille ja heidän vanhemmilleen. Järjestäjinä kulttuuritoimi ja kirjasto.\nRantakylän kirjastolla pe 16.9. klo 9.30, Ristiinan kirjastolla 30.9. klo 9. Pääkirjastolla satutunnit jatkuvat lokakuussa.\nAvoimelle lavalle otetaan esiintyjiä, ilmoittaudu verkkosivujen lomakkeen kautta tai käymällä musiikkikirjastopalveluissa paikan päällä!\nPääkirjaston lukupiiri aloittaa 13.9.\nEnsimmäinen lukupiirikirja on Owen Sheersin Vastarinta. Tervetuloa mukaan uudet ja vanhat lukupiiriläiset! Kirjastonhoitaja Elisa Harjunpää vetää lukupiirin. Tervetuloa mukaan uudet ja jo mukana olleet kirjojen ystävät!\nSyksyn tapaamiset torstaisin 22.9., 13.10, 3.11., 24.11., tervetuloa kaikki, vaki-ihmiset ja uudet kiinnostuneet!\nMitä Minecraftia! 6.9. klo 17 - Mitä Minecraft on, miten sitä pelataan, ketkä sitä pelaavat? Pieni tietopaketti suositusta pelistä, joka taipuu moneen käyttöön\nAloittaa jälleen ti 20.9.\nMikkeli-salissa Väriä elämään- näyttely/ Mikkelin työttömät ry 26.9.-8.10.\nAsukastuvalla 8.9. pelataan yhdessä pihapelejä! Yhteistyössä Etelä-Savon Liikunta ry ESLI.\nKansalaisopiston Sanataidekerho 9-12-vuotiaille\nMikkelin pääkirjastossa alkaen la 10.9.2016 klo 13.00-14.30.\nIlmoittautumiset 23.8. alkaen ja lisätietoja: http://kansalaisopisto.mikkeli.fi\nKansalaisopiston Satuleikki -sanataidekerho 4-6-vuotiaille ja lasten vanhemmille\nMikkelin pääkirjastossa alkaen la 10.9.2016 klo 10.00-10.45 maakuntakokoelmahuoneessa 2. krs\nHaukivuoren kirjastossa Ulla Roposen taidemyyntinäyttely 30.9. saakka\nPääkirjastossa Taidenäyttely Mielenmaisemia 13.9. saakka aikuistenosaston näyttelyalueella.\nRistiinan kirjastossa 19.9.-30.9. Jessica Järvisen valokuvanäyttely (Mad Week)\nRantakylän kirjastossa 5.9. saakka Sirpa Svahn-Kumpulaisen Harrastus-näyttely.\nKuukausinäyttelyissä pääkirjastolla 1. kerroksessa ”Kylmä sota” ja musiikkikirjastopalveluissa Syksyn sävel- syksyisiä tunnelmia.


5 tapaa hiljentää takapenkki – ilman älypuhelinta! | Vauva\n5 tapaa hiljentää takapenkki – ilman älypuhelinta!\n10.6.2015 klo 13:00\nKesälomareissu autoillen sujuu jouhevasti, kun lapsilla on takapenkillä puuhaa. Eikä aina tarvitse turvata tablettiin tai älypuhelimeen.\nTakapenkki pysyy tyytyväisenä, kun autossa on tekemistä matkan ajaksi. Tässä viisi vinkkiä lomareissuun:\nKarhukirjeitä Karvoselle on Jukka Parkkisen hauska satukirja, joka toimii niin leikki- kun kouluikäisellekin. Näitä jaksaa vanhempikin kuunnella. Kuunnelkaa myös klassikkosadut Onneli ja Anneli sekä musiikkisatu Kolme iloista rosvoa. Sopivaa ajanvietettä myös niille, jotka voivat autossa helposti huonosti.\n2. Yhteinen soittolista\nKootkaa jo ennen reissua yhteinen soittolista Spotifyihin tai tyhjälle cd:lle. Listatkaa koko perheen suosikkibiisit. Lapset viihtyvät, kun saavat kuunnella omat Robininsa ja muut suosikit. Kuskin pitää virkeänä väliin osuva lempparimusa. Musasta ei myöskään tarvitse tapella, kun soittolista on suunniteltu etukäteen. Jos haluat todellisen seikkailun, hae muiden käyttäjien listoja sanalla ”automatka”.\nPakkaa mukaan penaali ja uusia puuhakirjoja. Kivoja sarjoja ovat Tammen Opin itse. SanomaPron Oppi & ilo tai vaikkapa Otavan uusi Tatun ja Patun Suomi touhukirja. Käytä hyväksesi yllätysmomenttia ja paljasta puuha vasta autossa.\n4. Tehtäväkuutiot ja -kortit\nLautapelejä ja tehtäväkirjoja kätevämpiä ovat erilaiset tehtäväkortit, kuten Oppi & Ilon tehtäväkuutiot ja -kortit tai Otavan Riehurinteen arvoituskortit.\nMissä Vallu? -kirjat ovat piilokuvien klassikko ja niiden parissa lapsella vierähtää hetki jos toinenkin. Vallu-fanit tarttuvat innokkaasti uusiin Missä Vallu? Aikamatka ja Missä Vallu? Suuri kuvajahti- kirjoihin, jotka ilmestyivät keväällä. Kirjastosta löytyy myös muita kivoja kirjoja kuten Postikoira Pontus, kun etsii sanalla "piilokuvakirja".\nSanoma kustantaa Meidän Perhettä ja Oppi & Ilo -sarjaa.


Kolmevuotiaiden lasten toisen puheeseen kohdistuvat korjausaloitteet - UTUPub\nKolmevuotiaiden lasten toisen puheeseen kohdistuvat korjausaloitteet\nRasku, Sini (2018-06-25)\nRasku Sini.pdf (1.020Mb)\nTässä pro gradu -tutkielmassa tarkastellaan kolmevuotiaiden lasten toisen puheeseen kohdistuvia korjausaloitteita. Tutkielmassa perehdytään siihen, millaisia korjausaloitteita kolmevuotiaat tekevät, mihin edeltävässä kontekstissa korjausaloitteet kohdistuvat ja mitä korjausaloitteiden käytöstä seuraa. Korjausaloitteilla tarkoitetaan vuoroja, joissa vastaanottaja nostaa esille ongelman edeltävän puheen vastaanottamisessa. Korjausaloitteet ovat lapselle keino ratkaista keskustelussa syntyviä ongelmia ja siten ylläpitää sosiaalista vuorovaikutusta, jossa kielen kehittyminen tapahtuu.\nTutkielmassa käytettävä aineisto on kerätty osana Kehittyvä kieli ja vuorovaikutus tutkimusprojektia. Aineisto koostuu videotallenteista, jotka on kuvattu 17 kolmevuotiaan lapsen ja heidän vanhempiensa välisissä leikkitilanteissa. Videoaineistoa on yhteensä noin 15 tuntia. Tässä tutkielmassa käytettiin menetelmänä keskustelunanalyysia. Keskustelunanalyysi on empiirinen tutkimusmenetelmä, jonka tavoitteena on kuvata keskustelussa toistuvien rakenteiden toimintaa ilman ennalta asetettuja hypoteeseja.\nKolmevuotiaiden lasten korjausaloitteiden käyttö on jo hyvin samanlaista kuin suomenkielisillä aikuisilla. Suurin eroavaisuus kansainväliseen tutkimukseen on se, että suomenkieliset kolmevuotiaat eivät käytä juurikaan toistoa korjausaloitteena. Kolmevuotiaat tekevät jo monipuolisesti erilaisia korjausaloitteita, mutta yksilöllinen vaihtelu korjausaloitteiden käytössä on vielä suurta. Korjausaloitteita tehdään useammin silloin, kun edeltävä vuoro on luonteeltaan vastauksen vaativa, kuin silloin, kun edeltävä vuoro on toteamus. Lapset siis ymmärtävät jo kolmevuotiaana, mitä heiltä keskustelussa odotetaan. Korjausaloitteen tekemistä seuraa useimmiten korjaus ja keskustelun jatkuminen, mutta joskus aikuinen jättää korjausaloitteen huomioimatta tai ongelman ratkaisemiseksi tarvitaan useampi korjausaloite. Jos aikuinen jättää lapsen korjausaloitteen huomioimatta, on harvinaista, että lapsi tekee uuden korjausaloitteen. Se, tekeekö lapsi uutta korjausaloitetta, riippuu siis siitä, saako hän aikuiselta vastakaikua korjausaikomukselleen. Korjausaloitteiden seurauksia ei ole tutkittu näin kattavasti aikaisemmin.\nTämän tutkimuksen perusteella jatkossa olisi kiinnostavaa tutkia, miten keskustelukumppani tai keskustelutilanne vaikuttaa korjausaloitteisiin. Lisäksi olisi mielenkiintoista tutkia korjausaloitteiden käytön vaikutuksia pitkällä tähtäimellä, sekä erilaisia kliinisiä populaatioita ja heidän käyttämiään korjausaloitteita.


Edelläkävijä jättää pesemättä | OTE-lehti\nThe Blog Edelläkävijä jättää pesemättä\nKuva: Rennett Stowe/Flickr\nTeksti: Maria Halkilahti\nHyväksymällä vaatteissasi kevyen lian ja hien saatat pelastaa maailman\nTapasin hyvännäköisen ja tyylikkään naisen, joka kertoi, ettei koskaan pese vaatteitaan. “Melkein kaikki vaatteet puhdistuvat tuulettamalla. Alusvaatteet tietenkin pesen.” Hänen äitinsä piti pesemättömyyttä ällöttävänä, mutta naisen mielestä jatkuva peseminen oli turhaa. “Jos vaatteeni eivät haise, miksi kuluttaisin niitä pesemällä?”.\nVaatetusteollisuus on yksi maailman suurimpia teollisuudenaloja. Yllättävää kyllä, vaatetuotannon ympäristövaikutuksista noin puolet tulee vaatteiden huollosta. Eli siitä energiasta, vedestä ja kemikaaleista, jotka kuluvat pesukoneen ja kuivausrummun pyöriessä. Mekaaninen kulutus tuhoaa kuidun pintaa ja vanhentaa vaatetta. Jos lisäisimme vaatteiden tuulettamista ja hyväksyisimme käytön jäljet vaatteissamme, voisimme säästää sekä vaatteita että ympäristöä. Miksi se kuitenkin tuntuu niin haastavalta?\nOlemme oppineet siihen, että pesuaineentuoksuinen puhtaus on prioriteetti numero yksi. Sillä menestyy työpaikkahaastattelussa ja se tuo itsevarmuutta esiintyjälle. Pestyt ja silitetyt vaatteet erottavat menestyjät häviäjistä, kaupunkilaisen maalaisesta ja arjen pyhästä. Pahin painajainen on pettävä deodorantti. Äidit muistelevat kauhulla, kuinka lasten ollessa pieniä jakkupuvusta saattoi rapsutella puuronjämiä. Naapurin ukon tiesi juopoksi tuulitakin tahroista ja housunetumuksen keltaisesta läikästä.\nEi ole helppoa olla muodikas tuulettaja. Vaatii hyvää itsetuntoa pukeutua vaatteisiin, jotka on itse nuuhkimalla todennut käyttökelpoisiksi. Tapaamani nainen korosti useaan kertaan, ettei hän itse tai kukaan muukaan ollut koskaan huomannut hänen vaatteissaan epämiellyttävää hajua. Ja hän sentään työskentelee muodin parissa. Kaikki eivät luota aistihavaintoihin: keskustelupalstoilla kysellään, mikä on normaali vaatteidenvaihtoväli ja käyttääkö kukaan muu samaa collegepaitaa kolmena peräkkäisenä päivänä. Olo on varmempi, kun tietää vaatteen tulevan suoraan pyykkikoneesta.\nPesemme vaatteitamme enemmän kuin koskaan. Käsin paljussa pestessä ei olisi tullut mieleenkään pestä mitään ylimääräistä. Kun vaatteeseen tuli pieni tahra, oli helpointa pestä vain likaantunut kohta. Ei kukaan pessyt vaatteita varmuuden vuoksi. Oli keksittävä muita ratkaisuja: entisaikojen luottomateriaali villa ei kaivannut pesua puhdistuakseen. Likaisissa hommissa käytettiin essua tai muuta suojavaatetta. Puseron alle puettava hihallinen aluspaita pidensi vaatteen pesuvälejä.\nJos menneisyyden toimintamallit vaikuttavat vaivalloisilta, voi katseen suunnata tulevaisuuteen. Nanoteknologian avulla materiaalien rakennetta ja pintaa voidaan muokata likaa hylkiviksi. Esimerkiksi kalifornialainen Silic lupaa, että heidän t-paitoihinsa eivät hiki tai muut nesteet tartu. Kun pesun aika kuitenkin jossain vaiheessa koittaa, kestävät heidän paitojensa ominaisuudet kymmeniä pesuja. Tällaisia kaikkien vaatteiden pitäisi olla. Silloin laiskasta vaatehuoltajasta tuleekin muodin edelläkävijä.


Positiivinen ajattelu ei sovi kaikille ja voi tehdä alakuloisen entistä onnettomammaksi | Positiivinen ajattelu | HS\nPäivitetty: 22.12.2015 15:39\nPessimisti saattaa ajatella, että kaikki menee pieleen – ja olla siksi onnellinen.\nKeskity vahvuuksiisi. Mieti, mistä olet kiitollinen. Muuta vaikeudet tavoitteiksi. Vaihda näkökulmaa: olisiko ikävässäkin asiassa sittenkin jotain positiivista?Positiivinen ajattelu on etenkin yhdysvaltalainen ilmiö, mutta myös Suomessa moni on opiskellut positiivisuutta kirjoista tai blogeista. Positiivisuuden pitäisi auttaa tavoitteiden saavuttamisessa, mutta tehdä ennen kaikkea elämästä onnellisempaa.Kuitenkin on tutkimustuloksia, joiden mukaan positiivinen ajattelu ei tee onnelliseksi. Esimerkiksi psykologi Jarkko Rantanen siteeraa blogissaan kanadalaista psykologia Joanne Woodia. Wood huomasi kollegoineen, että jos ihmisellä oli huono itsetunto, positiivinen ajattelu pahensi oloa. Niillekin, joilla oli hyvä itsetunto, positiivisuudesta oli vain vähän hyötyä.\nMikä on totuus? Tekeekö positiivinen ajattelu onnelliseksi vai ei?Onnellisuusprofessoriksi kutsuttu psykologian emeritusprofessori Markku Ojanen sanoo lukuisten tutkimusten osoittavan, että positiivisuus, optimismi ja koettu elämänhallinta ovat vahvassa yhteydessä onnellisuuteen.”Onnelliset ihmiset uskovat, että he voivat vaikuttaa elämänsä ja että elämä antaa heille vastaisuudessakin hyviä asioita. Tämän selkeän tuloksen perusteella on luontevaa ajatella, että positiiviset asenteet, tulkinnat ja ajatukset edistävät onnellisuutta.”Onnellisuuden ja positiivisuuden väliset yhteydet aukeavat helposti maallikollekin.”On vaikea ajatella onnellista ihmistä, joka jatkuvasti valittaa joka asiasta, suhtautuu asioihin pessimistisesti ja uskoo, että kaikki menee huonosti. Puhetyyli ei aina täysin vastaa sisäisiä tunnetiloja, mutta tuskin poikkeuksia on kovin paljon.”Kannattaako sitten opetella positiivista ajattelua? Siitä Ojanen ei olekaan aivan varma. Hänen mukaansa vaikuttaa siltä, että onnellisten ihmisten olotilaan positiivinen ajattelu vaikuttaa vähän ja onnettomat se voi tehdä vielä onnettomammiksi.Jos ajattelee muutenkin myönteisesti, kannustavasta puheesta voi olla apua. Näille ihmisille saattaa vahvistua käsitys heistä itsestään ja mahdollisuuksistaan.Toisin on niillä, jotka ovat taipuvaisia esimerkiksi alakuloon.”Positiivisten lauseiden toistelu voi saada heidän olonsa tuntumaan entistä pahemmalta, kun he tuntevat olevansa myös positiivisuudessa muita huonompia.”Masentuneelle tai suurta surua kokeneelle Ojanen ei suosittele sanomaan positiivisia iskulauseita.”He todennäköisesti ärsyyntyvät ja kokevat sen ymmärtämättömyytenä.”Ojasen mukaan ihmisten persoonalliset tyylit ja taipumukset eivät muutu kovin helposti: meillä on taipumus pitää kiinni siitä kuvasta, joka meillä on itsestämme.Näin ollen omaa itseluottamustaan tai minäkuvaansa on vaikea puhua tai ajatella positiivisemmaksi. Jos on 40 vuotta ajatellut olevansa tyhmä ja ujo, se ei kohota mielialaa, että hokee peilin edessä olevansa älykäs ja rohkea.Tutkimuksissa on Ojasen mukaan havaittu, että pessimisteille ei hyödytä opettaa optimismia. Pessimismiin taipuvaisille parempi ajattelutapa on niin sanottu puolustautuva pessimismi.”Tällaisen ajattelutavan ideana on odottaa, että asiat todennäköisesti menevät huonosti. Koska vain harvoin asiat menevät huonosti, tuloksena on myönteisiä yllätyksiä. Kyseessä on aivan toimiva strategia.”Puolustautuva pessimisti yleensä valmistautuu hyvin ja varustautuu pahimman varalle. Jos pahinta ei tapahdu, hän voi huoahtaa helpotuksesta.Kun odotukset on asetettu matalle, ne on helppo ylittää.”Tämä asenne toimii yleensä hyvin, sillä hyvä valmistautuminen ja vähäiset odotukset on toimiva yhdistelmä. Onnistuminen on lähes 100-prosenttista. Varjopuolena voi olla se, että pessimistin houkutuksena on kertoa muillekin, kuinka todennäköisestä on se, että kaikki menee pieleen. Sellainen saattaa ärsyttää.”Ojanen pohtii positiivisessa ajattelussa myös sitä, ovatko onnellisuuden taustalla pikemminkin positiiviset teot kuin positiiviset ajatukset.Positiivisilla teoilla voi mahdollisesti lisätä positiivisia ajatuksiaan ja tulla onnellisemmaksi. Ketjun ei siis tarvitse alkaa positiivisista ajatuksista, jotka johtavat positiivisiin tekoihin ja onnellisuuteen.”Hyvissä elämäntaito-oppaissa korostetaan nimenomaan positiivisten tekojen harjoittelua. Positiivisia tekoja ovat kaikenlaiset ystävällisyyden osoitukset, kannustaminen, kiittäminen, huomaaminen, kohteliaisuus ja niin edelleen. Positiivinen teko voi olla ihan vain mukavien ihmisten seuraan hakeutuminen.”Elämäntaito-oppaissa on ylipäätään paljon vinkkejä ja harjoituksia, miten voi tulla onnelliseksi ja positiiviseksi. Yksi niistä on kiitollisuuspäiväkirjan kirjoittaminen.Ojasen mukaan tieteellinen näyttö onnellisuusharjoitusten kestävistä tuloksista on toistaiseksi niukkaa.”Harjoitukset saattavat kohottaa mielialaa, mutta vaikutukset voivat jäädä lyhytaikaisiksi. Samat menetelmät eivät myöskään sovi kaikille, ja keinoihin saattaa turtua nopeasti.”Sen Ojanen kuitenkin vahvistaa, että omaa ajatteluaan on mahdollista muuttaa – senhän todistaa terapiankin tehokkuus.Yleensä ajattelun muutos vaatii Ojasen mukaan ohjausta, konkreettisia toimintaohjeita ja vahvoja odotuksia muutoksesta.Suureksi kysymykseksi jää, voiko ihminen ylipäätään opetella onnellisuutta.”Onnellisuuden taso on monissa tutkimuksissa todettu varsin vakaaksi. Vain hyvin merkittävät elämänmuutokset saavat muutoksen aikaan.”\nKeskity vahvuuksiisi. Mieti, mistä olet kiitollinen. Muuta vaikeudet tavoitteiksi. Vaihda näkökulmaa: olisiko ikävässäkin asiassa sittenkin jotain positiivista?Positiivinen ajattelu on etenkin yhdysvaltalainen ilmiö, mutta myös Suomessa moni on opiskellut positiivisuutta kirjoista tai blogeista. Positiivisuuden pitäisi auttaa tavoitteiden saavuttamisessa, mutta tehdä ennen kaikkea elämästä onnellisempaa.Kuitenkin on tutkimustuloksia, joiden mukaan positiivinen ajattelu ei tee onnelliseksi. Esimerkiksi psykologi Jarkko Rantanen siteeraa blogissaan kanadalaista psykologia Joanne Woodia. Wood huomasi kollegoineen, että jos ihmisellä oli huono itsetunto, positiivinen ajattelu pahensi oloa. Niillekin, joilla oli hyvä itsetunto, positiivisuudesta oli vain vähän hyötyä.Mikä on totuus? Tekeekö positiivinen ajattelu onnelliseksi vai ei?Onnellisuusprofessoriksi kutsuttu psykologian emeritusprofessori Markku Ojanen sanoo lukuisten tutkimusten osoittavan, että positiivisuus, optimismi ja koettu elämänhallinta ovat vahvassa yhteydessä onnellisuuteen.”Onnelliset ihmiset uskovat, että he voivat vaikuttaa elämänsä ja että elämä antaa heille vastaisuudessakin hyviä asioita. Tämän selkeän tuloksen perusteella on luontevaa ajatella, että positiiviset asenteet, tulkinnat ja ajatukset edistävät onnellisuutta.”Onnellisuuden ja positiivisuuden väliset yhteydet aukeavat helposti maallikollekin.”On vaikea ajatella onnellista ihmistä, joka jatkuvasti valittaa joka asiasta, suhtautuu asioihin pessimistisesti ja uskoo, että kaikki menee huonosti. Puhetyyli ei aina täysin vastaa sisäisiä tunnetiloja, mutta tuskin poikkeuksia on kovin paljon.”Kannattaako sitten opetella positiivista ajattelua? Siitä Ojanen ei olekaan aivan varma. Hänen mukaansa vaikuttaa siltä, että onnellisten ihmisten olotilaan positiivinen ajattelu vaikuttaa vähän ja onnettomat se voi tehdä vielä onnettomammiksi.Jos ajattelee muutenkin myönteisesti, kannustavasta puheesta voi olla apua. Näille ihmisille saattaa vahvistua käsitys heistä itsestään ja mahdollisuuksistaan.Toisin on niillä, jotka ovat taipuvaisia esimerkiksi alakuloon.”Positiivisten lauseiden toistelu voi saada heidän olonsa tuntumaan entistä pahemmalta, kun he tuntevat olevansa myös positiivisuudessa muita huonompia.”Masentuneelle tai suurta surua kokeneelle Ojanen ei suosittele sanomaan positiivisia iskulauseita.”He todennäköisesti ärsyyntyvät ja kokevat sen ymmärtämättömyytenä.”Ojasen mukaan ihmisten persoonalliset tyylit ja taipumukset eivät muutu kovin helposti: meillä on taipumus pitää kiinni siitä kuvasta, joka meillä on itsestämme.Näin ollen omaa itseluottamustaan tai minäkuvaansa on vaikea puhua tai ajatella positiivisemmaksi. Jos on 40 vuotta ajatellut olevansa tyhmä ja ujo, se ei kohota mielialaa, että hokee peilin edessä olevansa älykäs ja rohkea.Tutkimuksissa on Ojasen mukaan havaittu, että pessimisteille ei hyödytä opettaa optimismia. Pessimismiin taipuvaisille parempi ajattelutapa on niin sanottu puolustautuva pessimismi.”Tällaisen ajattelutavan ideana on odottaa, että asiat todennäköisesti menevät huonosti. Koska vain harvoin asiat menevät huonosti, tuloksena on myönteisiä yllätyksiä. Kyseessä on aivan toimiva strategia.”Puolustautuva pessimisti yleensä valmistautuu hyvin ja varustautuu pahimman varalle. Jos pahinta ei tapahdu, hän voi huoahtaa helpotuksesta.Kun odotukset on asetettu matalle, ne on helppo ylittää.”Tämä asenne toimii yleensä hyvin, sillä hyvä valmistautuminen ja vähäiset odotukset on toimiva yhdistelmä. Onnistuminen on lähes 100-prosenttista. Varjopuolena voi olla se, että pessimistin houkutuksena on kertoa muillekin, kuinka todennäköisestä on se, että kaikki menee pieleen. Sellainen saattaa ärsyttää.”Ojanen pohtii positiivisessa ajattelussa myös sitä, ovatko onnellisuuden taustalla pikemminkin positiiviset teot kuin positiiviset ajatukset.Positiivisilla teoilla voi mahdollisesti lisätä positiivisia ajatuksiaan ja tulla onnellisemmaksi. Ketjun ei siis tarvitse alkaa positiivisista ajatuksista, jotka johtavat positiivisiin tekoihin ja onnellisuuteen.”Hyvissä elämäntaito-oppaissa korostetaan nimenomaan positiivisten tekojen harjoittelua. Positiivisia tekoja ovat kaikenlaiset ystävällisyyden osoitukset, kannustaminen, kiittäminen, huomaaminen, kohteliaisuus ja niin edelleen. Positiivinen teko voi olla ihan vain mukavien ihmisten seuraan hakeutuminen.”Elämäntaito-oppaissa on ylipäätään paljon vinkkejä ja harjoituksia, miten voi tulla onnelliseksi ja positiiviseksi. Yksi niistä on kiitollisuuspäiväkirjan kirjoittaminen.Ojasen mukaan tieteellinen näyttö onnellisuusharjoitusten kestävistä tuloksista on toistaiseksi niukkaa.”Harjoitukset saattavat kohottaa mielialaa, mutta vaikutukset voivat jäädä lyhytaikaisiksi. Samat menetelmät eivät myöskään sovi kaikille, ja keinoihin saattaa turtua nopeasti.”Sen Ojanen kuitenkin vahvistaa, että omaa ajatteluaan on mahdollista muuttaa – senhän todistaa terapiankin tehokkuus.Yleensä ajattelun muutos vaatii Ojasen mukaan ohjausta, konkreettisia toimintaohjeita ja vahvoja odotuksia muutoksesta.Suureksi kysymykseksi jää, voiko ihminen ylipäätään opetella onnellisuutta.”Onnellisuuden taso on monissa tutkimuksissa todettu varsin vakaaksi. Vain hyvin merkittävät elämänmuutokset saavat muutoksen aikaan.”